Paġna diffikultajiet fir-rigward tat-traċċar tal-prodotti offruti għall-bejgħ online u l-identifikazzjoni tal-operaturi ekonomiċi responsabbli; iż-żieda fin-numru ta' operaturi ekonomiċi li jinsabu barra t-territorju tal-UE li joffru prodotti għall-bejgħ online; dan jinkludi bejgħ direttament lil konsumaturi tal-UE u lil utenti finali oħrajn, li jrendi l-infurzar tar-regoli tal-prodotti f'diffikultuż; sfidi fit-twettiq tal-valutazzjonijiet tar-riskji jew tat-testijiet tas-sigurtà minħabba n-nuqqas ta' aċċess fiżiku għall-prodotti; diffikultajiet fit-teħid tal-kampjuni tal-prodotti għall-ittestjar, minħabba li l-liġijiet rilevanti f'ċerti Stati Membri ma jippermettux li x-xiri jsir online jew li jsir xiri anonimu (bħal xiri bil-moħbi); nuqqas ta' għarfien fost il-konsumaturi u n-negozji dwar ix-xiri u l-bejgħ ta' prodotti konformi u siguri online. L-għan ta' dan l-Avviż huwa li jgħin lill-awtoritajiet tal-Istati Membri fl-infurzar tal-leġiżlazzjoni tal-UE dwar is-sigurtà u l-konformità ta' prodotti mhux tal-ikel. Dan id-dokument jirreferi għal oġġetti tanġibbli u jeskludi s-softwer u l-applikazzjonijiet mhux inkorporati. L-Avviż jikkonċerna l-applikazzjoni tad-Direttiva dwar is-Sigurtà Ġenerali tal-Prodotti u tar-Regolament (KE) Nru 765/2008, iż-żewġ atti leġiżlattivi ewlenin li jirregolaw is-sorveljanza tas-suq u s-sigurtà u l-konformità tal-prodotti fil-bejgħ online. L-Avviż jistabbilixxi wkoll prattiki tajbin għas-sorveljanza tas-suq tal-prodotti mibjugħa online u għall-komunikazzjoni man-negozji u mal-konsumaturi. L-infurzar imtejjeb tar-regoli tal-UE għall-prodotti mibjugħa online jikkontribwixxi biex jiġi żgurat li l-prodotti mhux tal-ikel ikunu siguri u konformi u jikkontribwixxi wkoll għall-ħarsien tas-saħħa u s-sigurtà tal-konsumaturi jew ta' utenti finali oħrajn fl-UE. Is-sigurtà mtejba tal-prodotti u l-konformità fil-kummerċ elettroniku jżidu l-fiduċja fis-swieq online u jwasslu għall-iżvilupp tal-kummerċ elettroniku. Infurzar aħjar jgħin ukoll biex jiġu żgurati kundizzjonijiet ekwivalenti ta' kompetizzjoni fost l-operaturi ekonomiċi fil-ktajjen tal-provvista tradizzjonali u online u fost l-operaturi li jinsabu fl-UE jew barra minnha. Għalhekk, dan l-Avviż jikkontribwixxi għal waħda mill-prijoritajiet tal-Kummissjoni: l-iżvilupp ulterjuri tas-Suq Uniku Diġitali. Dan l-Avviż huwa maħsub biex jikkontribwixxi għal fehim aħjar tal-leġiżlazzjoni tal-UE dwar il-prodotti u għal applikazzjoni aktar uniformi u koerenti ta' dik il-leġiżlazzjoni f'termini tal-prodotti mibjugħa online. Huwa jieħu f'kunsiderazzjoni d-diskussjonijiet mal-awtoritajiet tal-Istati Membri u mal-partijiet ikkonċernati fi proċess kollaborattiv li estenda mill-2013 sal-2016. Dan l-Avviż huwa maħsub purament bħala dokument ta' gwida — huwa biss it-test tal-leġiżlazzjoni tal-Unjoni nnifisha li għandu forza legali. Huwa għandu l-għan li jipprovdi pariri abbażi tal-esperjenzi kollettivi u l-aħjar prattiki eżistenti. L-informazzjoni hija ta' natura ġenerali biss u ma tindirizzax speċifikament individwi jew entitajiet partikolari. Hija biss il-Qorti tal-Ġustizzja tal-Unjoni Ewropea li għandha l-kompetenza tinterpreta b'mod awtorevoli l-liġi tal-UE. L-opinjonijiet espressi f'dan id-dokument ma jistgħux jippreġudikaw il-pożizzjoni li tista' tieħu l-Kummissjoni Ewropea quddiem il-Qorti tal-Ġustizzja. La l-Kummissjoni Ewropea u l-ebda persuna li taġixxi f'isem il-Kummissjoni Ewropea ma hija responsabbli għal kwalunkwe użu li jista' jsir mill-informazzjoni li ġejja. Billi dan l-Avviż jirrifletti l-ogħla livell ta' żvilupp tekniku fil-mument tal-abbozzar, il-gwida offruta tista' tiġi mmodifikata aktar tard. It-tliet aspetti ewlenin li ġejjin tal-qafas legali tal-UE huma meqjusa bħala l-aktar rilevanti għall-bejgħ online: il-kunċett ta' "tqegħid fis-suq"; ir-responsabbiltajiet tal-awtoritajiet tas-sorveljanza tas-suq; u ir-responsabbiltajiet tal-operaturi ekonomiċi kkonċernati. Il-kapitoli li ġejjin jiddeskrivu l-interpretazzjoni ta' dawn il-tliet kwistjonijiet b'rabta mal-bejgħ online. Fil-mudelli tan-negozju tal-kummerċ elettroniku, il-prodotti jistgħu jaslu għand il-konsumaturi jew utenti finali oħrajn b'mezzi differenti. Il-leġiżlazzjoni tal-UE dwar il-prodotti tapplika wkoll għal każijiet fejn il-bejjiegħa online bbażati barra mill-UE jimmiraw għal konsumaturi jew utenti finali oħrajn fl-UE. Bħala riżultat, jekk il-produttur, il-manifattur, l-importatur u d-distributur ikunu stabbiliti barra mill-UE, jeħtieġ li l-ewwel jiġi stabbilit jekk l-offerta mill-bejjiegħ online bbażat barra mill-UE hijiex immirata għall-konsumaturi jew għal utenti finali oħrajn fl-UE sabiex jiġi vvalutat jekk prodott jitqiegħedx fis-suq tal-Unjoni. Jekk operatur online jikkonsenja lejn indirizzi fl-UE, jaċċetta muniti użati fl-UE bħala ħlas għall-prodott mingħand konsumaturi jew utenti finali oħrajn fl-UE u juża kwalunkwe lingwa tal-UE, l-operatur ikun idderieġa l-attivitajiet tiegħu lill-konsumaturi tal-UE jew utenti finali oħrajn fl-UE. B'hekk, jekk il-manifatturi, id-distributuri jew il-produtturi jkunu bbażati barra mill-UE u jidderieġu l-offerti tal-prodotti tagħhom għall-bejgħ online lejn is-suq tal-Unjoni, huma għandhom jikkonformaw mar-rekwiżiti tal-leġiżlazzjoni tal-UE applikabbli dwar il-prodotti. Il-bejgħ ta' prodotti online jiġġenera differenzi konsiderevoli meta mqabbel mal-bejgħ minn ħwienet fiżiċi tradizzjonali f'termini kemm tat-tekniki tal-bejgħ kif ukoll tal-ktajjen tal-provvisti użati. F'dan il-kapitolu, it-tipi differenti ta' operaturi ekonomiċi li għandhom rwol fil-ktajjen tal-provvisti ta' prodotti mibjugħa online għandhom jiġu analizzati fid-dawl tal-leġiżlazzjoni tal-UE applikabbli u l-azzjonijiet ta' infurzar possibbli tal-awtoritajiet tas-sorveljanza tas-suq kompetenti. Il-fornituri tas-servizzi ta' ġestjoni jirrappreżentaw mudell ta' negozju ġdid iġġenerat mill-kummerċ elettroniku. Dawn l-entitajiet jipprovdu servizzi lil operaturi ekonomiċi oħrajn. Huma ġeneralment jaħżnu l-prodotti u, wara li jirċievu l-ordnijiet, jippakkjaw il-prodotti u jibagħtuhom bil-baħar lill-klijenti. Huma jistgħu jittrattaw ukoll il-prodotti ritornati. Hemm firxa wiesgħa ta' mudelli tan-negozju għall-konsenja tas-servizzi ta' ġestjoni. Xi fornituri tas-servizzi ta' ġestjoni joffru servizzi estensivi, filwaqt li oħrajn jipprovdu biss livell bażiku ta' servizz. Id-daqs u l-iskala tagħhom ivarjaw ukoll, minn operaturi globali sa intrapriżi mikro. Dan il-mudell ta' negozju ġdid tal-fornituri tas-servizzi ta' ġestjoni jqajjem kwistjonijiet marbuta mar-responsabbiltajiet tagħhom skont il-leġiżlazzjoni tal-UE dwar il-prodotti. Dan huwa l-każ speċjalment meta l-operatur ekonomiku li jipprovdi l-oġġetti jkun jinsab barra mill-UE u l-ftehim għall-forniment tal-prodott ikun konkluż direttament bejn dak l-operatur ekonomiku u l-konsumatur jew utenti finali oħrajn fl-UE, mingħajr ebda operatur ekonomiku identifikabbli fl-UE li jinżamm responsabbli (pereżempju, importatur jew rappreżentant awtorizzat). F'każ bħal dan, l-uniku attur identifikabbli fil-katina tal-provvista fl-UE sikwit ikun il-fornitur ta' servizz ta' ġestjoni. L-esperjenza wriet li r-rieda tagħhom li jikkollaboraw mal-awtoritajiet tvarja b'mod sinifikanti. Biex jivvalutaw ir-responsabbiltajiet possibbli tal-fornituri tas-servizzi ta' ġestjoni skont il-leġiżlazzjoni tal-UE dwar il-prodotti, l-awtoritajiet tas-sorveljanza tas-suq nazzjonali għandhom ikunu jafu jekk il-fornitur ta' servizz ta' ġestjoni huwiex operatur ekonomiku responsabbli kif definit mil-leġiżlazzjoni tal-UE dwar il-prodotti. Fil-prattika, dan ifisser li l-fornituri tas-servizzi ta' ġestjoni li jikkwalifikaw bħala distributuri għandhom ir-responsabbiltajiet li ġejjin abbażi tal-leġiżlazzjoni ta' armonizzazzjoni tal-Unjoni u d-Direttiva dwar is-Sigurtà Ġenerali tal-Prodotti: li l-prodotti, jekk applikabbli, ikollhom il-marka CE (jekk eliġibbli) jew marka oħra li tkun legalment meħtieġa, li l-informazzjoni neċessarja takkumpanja l-prodott (pereż. struzzjonijiet dwar is-sigurtà tal-utenti, id-Dikjarazzjoni ta' Konformità tal-UE), li r-rekwiżiti tal-lingwa għat-tikkettar, l-istruzzjonijiet għall-utenti u dokument ta' akkumpanjament oħrajn jiġu ssodisfati, li r-rekwiżiti tat-traċċabilità fir-rigward tal-manifattur u l-importatur jiġu ssodisfati. jikkooperaw mal-awtoritajiet u jipprovdu l-informazzjoni u d-dokumentazzjoni kollha meħtieġa biex juru l-konformità fuq talba motivata, u jidentifikaw kwalunkwe operatur ekonomiku li pprovda l-prodotti u li lilu huma pprovdew dawk il-prodotti, matul perjodu ta' 10 snin (fil-każ tal-prodotti armonizzati) wara li ġew ipprovduti l-prodotti lilhom jew wara li pprovdewhom huma. L-Artikoli 188 u 189 tal-Kodiċi Doganali tal-Unjoni jagħtu s-setgħa lill-awtoritajiet doganali biex jeżaminaw id-dikjarazzjoni doganali u d-dokumenti ta' prova, jivverifikaw il-preċiżjoni tal-informazzjoni pprovduta, jitolbu lid-dikjarant jipprovdi xi dokumenti oħrajn, jeżaminaw l-oġġetti u jieħdu kampjuni. Dawn l-operazzjonijiet jitwettqu taħt ir-responsabbiltà tad-dikjarant, li jħallas ukoll l-ispejjeż involuti. Madankollu, skont il-bażi legali attwali, l-Istati Membri ma jistgħux jimponu obbligu ġenerali fuq l-intermedjarji online, bħall-fornituri ta' servizzi ta' hosting, li jimmonitorjaw il-kontenut jew obbligu ġenerali li jfittxu b'mod attiv il-fatti jew iċ-ċirkostanzi li jindikaw attività illegali. L-awtoritajiet tal-Istati Membri għandhom iżommu f'moħħhom ċerti prinċipji ġenerali meta jwettqu l-attivitajiet ta' sorveljanza tas-suq applikabbli għall-attivitajiet ta' sorveljanza tas-suq kemm tradizzjonali kif ukoll online. Barra minn hekk, is-sorveljanza tas-suq jinħtieġ li timmira, bi prijorità, għall-aktar atturi rilevanti fil-katina tal-provvista u titlob li jittieħdu azzjonijiet korrettivi, b'mod partikolari minn dawk (il-manifattur/produttur jew l-importatur) responsabbli għat-tqegħid ta' prodott fis-suq tal-Unjoni. Din it-talba jinħtieġ li ssir qabel jew b'mod parallel mal-indirizzar tad-distributur li huwa aktar 'l isfel fil-katina tal-provvista. Biex tiġi żgurata l-organizzazzjoni effettiva tal-attivitajiet tas-sorveljanza tas-suq, huwa utli għall-awtoritajiet tal-Istati Membri li jistabbilixxu strateġija ta' sorveljanza tas-suq għall-prodotti offruti għall-bejgħ online sabiex jilħqu bilanċ bejn il-kompitu tagħhom tal-monitoraġġ ta' firxa wiesgħa ta' prodotti online u r-riżorsi disponibbli għat-twettiq tal-kontrolli. Din l-istrateġija jinħtieġ li tistabbilixxi l-prijoritajiet għall-attivitajiet ta' sorveljanza tagħhom u talloka r-riżorsi kif xieraq. L-istrateġija jinħtieġ li tieħu f'kunsiderazzjoni li l-awtoritajiet tal-Istati Membri jistgħu jwettqu s-sorveljanza tas-suq b'mod proattiv u reattiv. Meta jwettqu s-sorveljanza tas-suq b'mod proattiv, l-awtoritajiet jikkontrollaw ċerti kategoriji ta' prodotti jew ċerti operaturi ekonomiċi b'inizjattiva tagħhom stess jew fuq il-bażi ta' kriterji relatati mar-riskju. L-awtoritajiet tas-sorveljanza tas-suq jinħtieġ li jipprijoritizzaw il-kontrolli billi jimmiraw għal dawk l-operaturi ekonomiċi li qegħdin jikkawżaw l-aktar ħsara fil-ġurisdizzjoni ta' dik l-awtorità. Il-kontrolli fuq il-prodotti mibjugħa online jitolbu għal xi bidliet prattiċi speċifiċi fil-mod tradizzjonali kif tiġi organizzata s-sorveljanza tas-suq mill-awtoritajiet tal-Istati Membri. L-ispetturi online jinħtieġ li jkollhom għarfien speċifiku u konoxxenza tal-ambjent u l-investigazzjonijiet online sabiex ikunu effiċjenti fl-identifikazzjoni ta' prodotti perikolużi u mhux konformi. F'dan ir-rigward, l-iżvilupp ta' proċeduri operattivi standard u linji gwida għas-sorveljanza tas-suq tal-Istati Membri tal-prodotti mibjugħa online jista': jgħin lill-uffiċjali tas-sorveljanza tas-suq jaħżnu u jsibu l-informazzjoni rilevanti speċifika għall-investigazzjonijiet online f'post wieħed u b'mod strutturat; Biex jikkomplementaw dan, l-awtoritajiet tal-Istati Membri jinħtieġ li jinvolvu ruħhom f'taħriġ u skambji ta' informazzjoni bejniethom, flimkien mal-Kummissjoni Ewropea, dwar l-aħjar prattika għall-investigazzjonijiet online. Ladarba jkunu ġew stabbiliti l-istrateġija, l-ippjanar u l-organizzazzjoni xierqa tas-sorveljanza tas-suq online, l-awtoritajiet tal-Istati Membri jkunu jistgħu jwettqu l-investigazzjonijiet online b'mod aktar effiċjenti. Meta jitwettqu l-investigazzjonijiet online, għandhom jiġu kkunsidrati xi karatteristiċi u ħtiġijiet speċifiċi. Fl-aħħar nett, matul l-investigazzjonijiet online, jista' jkun meħtieġ li l-awtoritajiet tal-Istati Membri jiġbru l-evidenza rilevanti dwar prodotti perikolużi u mhux konformi. Il-metodi ta' ġbir tal-evidenza jinħtieġ li jieħdu f'kunsiderazzjoni li l-informazzjoni online tista' tinbidel istantanjament u titneħħa minn fuq l-Internet. Hemm diversi għodod tekniċi disponibbli li jistgħu jiżguraw li l-evidenza marbuta mal-investigazzjonijiet online tiġi rreġistrata u maħżuna kif xieraq u tkun tista' tintuża fi kwalunkwe proċedimenti li jistgħu jsiru wara. L-awtoritajiet tal-Istati Membri għandhom jieħdu azzjonijiet korrettivi kontra l-prodotti perikolużi u mhux konformi mibjugħa online. F'sitwazzjonijiet transkonfinali, dan jista' jirrikjedi kooperazzjoni minn awtoritajiet oħrajn minbarra l-awtoritajiet tal-Istat Membru kkonċernat. Is-setgħat ta' infurzar tal-awtoritajiet tas-sorveljanza tas-suq nazzjonali huma limitati għall-ġurisdizzjonijiet tagħhom. Għalhekk, il-possibbiltajiet għal u l-effettività tal-azzjoni korrettiva meħuda mill-awtoritajiet nazzjonali jvarjaw skont fejn ikun jinsab l-operatur ekonomiku. Din it-taqsima tiddeskrivi x'azzjonijiet jistgħu jieħdu l-awtoritajiet tal-Istati Membri, skont il-post fejn ikun jinsab l-operatur ekonomiku identifikat li jipprovdi prodotti perikolużi u mhux konformi u kif jistgħu jikkooperaw l-awtoritajiet. Jekk operatur ekonomiku jkun jinsab barra mill-UE, l-awtoritajiet tal-Istati Membri għandhom ċerti possibbiltajiet biex jinfurzaw azzjonijiet kontrihom. Dawn l-operaturi ekonomiċi jinħtieġ li jkunu konxji li l-prodotti offruti għall-bejgħ online lil klijenti tal-UE għandhom jikkonformaw mar-rekwiżiti tal-UE. Huma jinħtieġ li jiġu informati wkoll dwar l-obbligi tagħhom u jinħtieġ li jintalbu jirrimedjaw kull każ ta' nuqqas ta' konformità. L-Istati Membri jistgħu jimblokkaw il-paġni web li joffru prodotti perikolużi jew mhux konformi, jekk ikun meħtieġ. B'mod partikolari, il-punti (d) u (e) tal-Artikolu 8(1) tad-Direttiva dwar is-Sigurtà Ġenerali tal-Prodotti jippermettu lill-Istati Membri jieħdu miżuri speċifiċi għal dan il-għan. Bl-istess mod, wara l-Artikolu 16(2) tar-Regolament (KE) Nru 765/2008, l-awtoritajiet tas-sorveljanza tas-suq jistgħu jieħdu l-miżuri meħtieġa sabiex jirtiraw, jipprojbixxu jew jirrestrinġu l-prodotti milli jiġu magħmula disponibbli fis-suq. Il-kooperazzjoni mal-awtoritajiet f'ġurisdizzjonijiet oħrajn tista' tipprovdi l-għodod sabiex jiġu indirizzati każijiet bħal dawn. Għalhekk, l-Istati Membri huma mħeġġa jsegwu kooperazzjoni mal-awtoritajiet kompetenti f'pajjiżi terzi. L-Istati Membri huma mħeġġa jinformaw lill-Kummissjoni dwar tali attivitajiet ta' kooperazzjoni. Dan huwa importanti, b'mod partikolari għal kwistjonijiet li jistgħu jeħtieġu approċċ ikkoordinat fil-livell tal-UE, sabiex tiġi ffaċilitata l-kooperazzjoni fuq l-investigazzjonijiet marbuta mas-sigurtà u l-konformità tal-prodotti offruti għall-bejgħ online lil konsumaturi jew utenti finali oħrajn fl-UE. L-Istati Membri jinħtieġ li jindikaw fin-notifiki ta' prodotti perikolużi trażmessi permezz tas-Sistema ta' Twissija Bikrija jekk il-prodott inbiegħx online minn pajjiż terz u mil-liema ħanut online jew pjattaforma online. Barra minn hekk, filwaqt li l-Artikolu 15(1) tad-Direttiva dwar il-Kummerċ Elettroniku jipprojbixxi l-impożizzjoni ta' obbligu ġenerali għall-monitoraġġ jew għall-involviment b'mod attiv fit-tiftix tal-fatti, dan l-Artikolu jistabbilixxi li l-Istati Membri jistgħu jistabbilixxu obbligi għall-intermedjarji sabiex jinformaw minnufih lill-awtoritajiet kompetenti dwar l-allegati attivitajiet illegali mwettqa jew l-informazzjoni pprovduta minn dawk li jirċievu s-servizz tagħhom. L-intermedjarji jistgħu jkunu obbligati wkoll li jgħaddu informazzjoni lill-awtoritajiet kompetenti, b'talba tagħhom stess, li tiffaċilita l-identifikazzjoni ta' dawk li jirċievu s-servizz tagħhom li magħhom ikollhom ftehimiet għaż-żamma. Sabiex l-intermedjarji jiġu megħjuna jirreaġixxu b'mod effettiv u jneħħu informazzjoni dwar l-offerta għall-bejgħ ta' prodotti mhux konformi u mhux siguri minn fuq is-sit web tagħhom, huwa rakkomandabbli li l-awtoritajiet tal-Istati Membri jistabbilixxu kuntatti mill-qrib li jippermettu reazzjoni rapida mal-intermedjarji ewlenin li jipprovdu servizzi ta' hosting għall-prodotti mibjugħa online. Minbarra l-proċedura ta' "avviż u azzjoni" li tista' tipprevedi l-liġi nazzjonali, xi awtoritajiet tas-sorveljanza tas-suq tal-UE jistgħu wkoll jimblokkaw u jiddiżattivaw ċerti siti web, abbażi tal-oqfsa legali nazzjonali rispettivi tagħhom. Din il-parti tipprovdi l-aħjar prattika għall-awtoritajiet tal-Istati Membri dwar is-sensibilizzazzjoni tal-konsumaturi u tan-negozji dwar l-isfidi maħluqa mill-prodotti perikolużi u mhux konformi mibjugħa online. Mod wieħed ta' kif jiġi evitat li l-konsumaturi jkunu esposti għal riskji għas-saħħa, għas-sigurtà u riskji oħrajn mill-prodotti mixtrija online huwa permezz tas-sensibilizzazzjoni tagħhom dwar l-isfidi marbuta max-xiri online u billi jingħataw is-setgħa li jieħdu deċiżjonijiet informati sewwa. L-awtoritajiet huma rrakkomandati li jtejbu l-protezzjoni tal-konsumaturi billi jikkomplementaw l-attivitajiet ta' infurzar u sorveljanza tagħhom b'attivitajiet ta' komunikazzjoni indirizzati lill-konsumaturi. Dan il-kapitolu jipprova jindirizza żewġ aspetti li huma rilevanti għas-sensibilizzazzjoni tal-konsumaturi: x'inhu utli li jkunu jafu l-konsumaturi u kif jistgħu l-awtoritajiet tal-Istati Membri jinformaw lill-konsumaturi. Dawn is-suġġerimenti jistgħu jintużaw fil-kampanji ta' informazzjoni possibbli għall-konsumaturi. Minn perspettiva ta' konformità u sigurtà tal-prodotti, l-awtoritajiet tal-Istati Membri jistgħu jieħdu azzjonijiet biex jiżguraw li l-konsumaturi jkunu mill-inqas informati dwar l-aspetti essenzjali li ġejjin fir-rigward tal-bejgħ online ta' prodotti għall-konsumaturi: il-prodotti għall-konsumaturi (offruti kemm online kif ukoll fi ħwienet tradizzjonali) huma soġġetti għal firxa wiesgħa ta' rekwiżiti legali li għandhom l-għan li jiżguraw li l-prodotti ma jippreżentaw ebda riskju ta' saħħa, sikurezza jew oħrajn għall-konsumaturi; l-awtoritajiet tas-sorveljanza tas-suq fl-Istati Membri tal-UE huma responsabbli, fil-mandat tagħhom għall-monitoraġġ tas-suq, li jiżguraw li l-prodotti offruti għall-bejgħ ikunu siguri u konformi mar-rekwiżiti applikabbli; sabiex jimminimizzaw ir-riskji tax-xiri ta' prodotti mhux siguri online, il-konsumaturi jistgħu: jikkuntattjaw lill-bejjiegħ jew lis-sit web biex jipprovaw isiru jafu jekk il-prodott huwiex konformi mar-rekwiżiti rilevanti tal-UE; il-konsumaturi jinħtieġ li jiġu informati dwar l-għodod possibbli li jistgħu jintużaw sabiex huma jissottomettu l-ilmenti tagħhom u biex jirrapportaw problemi ta' sigurtà jew kwistjonijiet oħrajn ta' nuqqas ta' konformità mal-prodotti mixtrija online lill-awtoritajiet. Huma jinħtieġ li jiġu informati wkoll dwar id-drittijiet tagħhom bħala konsumaturi meta l-prodott jissejjaħ lura. Din it-taqsima tiddeskrivi l-għodda ta' informazzjoni speċifika għall-konsumaturi u l-aħjar prattiki li diġà qegħdin jintużaw minn diversi Stati Membri sabiex jipprovdu lill-konsumaturi b'informazzjoni relatata mas-sigurtà tal-prodotti online. Is-siti web tal-awtoritajiet jistgħu jipprovdu informazzjoni konċiża u aġġornata dwar il-liġijiet tas-sigurtà tal-prodotti, id-drittijiet tal-konsumaturi u d-drittijiet u l-obbligi tal-atturi ekonomiċi. Dawk is-siti web jistgħu jagħtu spazju ċar fejn il-konsumaturi jistgħu jintroduċu ilmenti dwar is-sigurtà u/jew in-nuqqas ta' konformità marbuta mal-prodott mibjugħ online. L-awtoritajiet jistgħu jagħmlu użu mill-midja u mill-Internet sabiex jippromwovu messaġġi ewlenin lill-konsumaturi. Il-midja użati sabiex jitwasslu l-messaġġi lil udjenza fil-mira wiesgħa jistgħu jinkludu programmi televiżivi stabbiliti sewwa, siti web speċjalizzati u l-midja stampata, inklużi rivisti tal-konsumaturi. L-awtoritajiet huma mħeġġa wkoll jistabbilixxu kampanji ta' sensibilizzazzjoni, inkluż fuq il-midja soċjali, li jiffokaw fuq is-sigurtà u l-konformità tal-prodotti mibjugħa online. L-awtoritajiet jistgħu jinkludu informazzjoni dwar l-aspetti li jridu jittieħdu f'kunsiderazzjoni għax-xiri online sikur. Għalkemm hija r-responsabbiltà tal-operaturi ekonomiċi li jikkonformaw mar-regoli tal-UE, is-sensibilizzazzjoni tan-negozji dwar ir-rekwiżiti li jeħtieġ li jissodisfaw tgħin sabiex jiġi żgurat li l-konsumaturi jakkwistaw prodotti siguri u konformi. Id-disponibbiltà ta' informazzjoni dwar ir-regoli applikabbli ġeneralment tikkontribwixxi għall-preżenza ta' prodotti aktar siguri fis-suq, minħabba li tinfluwenza u ttejjeb l-imġiba tal-konformità tal-operatur ekonomiku. Profil konformi joffri ħafna vantaġġi għall-operaturi ekonomiċi; huwa jikkontribwixxi għall-użu tar-riżorsi tagħhom b'mod effiċjenti, għall-iffrankar tal-ispejjeż relatati ma' miżuri korrettivi u għall-evitar tat-telf tar-reputazzjoni. Billi l-prodotti għall-konsumaturi disponibbli fis-suq tal-UE ġejjin ukoll minn barra l-UE, huwa importanti li jintlaħqu n-negozji li joperaw minn barra, pereż. ħwienet online li jinsabu barra mill-UE. Miżura waħda tista' tkun li jiġi żgurat li l-informazzjoni żviluppata għan-negozji tal-UE tkun aċċessibbli u promossa għal dawk in-negozji li jinsabu barra l-UE, pereżempju, f'fieri kummerċjali, kif ukoll għall-kmamar tal-kummerċ rilevanti, għaċ-ċentri ta' informazzjoni u promozzjoni tal-kummerċ u għall-awtoritajiet lokali, li jistgħu jinformaw lill-operaturi ekonomiċi f'pajjiżi terzi. Il-kooperazzjoni ma' pjattaformi online tista' tkun utli għad-distribuzzjoni/għat-twassil tal-informazzjoni rilevanti lin-negozji li joffru prodotti għall-konsumaturi fuq il-pjattaforma tagħhom lill-konsumaturi tal-UE. Barra minn hekk, jistgħu jingħataw seminars organizzati jew ikkoordinati b'mod ideali fil-livell tal-UE f'pajjiżi msieħba ewlenin b'kooperazzjoni mal-awtoritajiet lokali sabiex jiġi żgurat aħjar li l-informazzjoni tasal għand il-kumpaniji adatti. It-taħriġ speċifiku għall-importaturi jista' jkun ukoll utli. Il-Kummissjoni tistieden lil partijiet terzi interessati sabiex jissottomettu lill-Kummissjoni l-osservazzjonijiet li jistgħu jkollhom dwar il-konċentrazzjoni proposta. Sabiex l-osservazzjonijiet jiġu kkunsidrati bis-sħiħ fil-proċedura, dawn għandhom jaslu għand il-Kummissjoni mhux iktar tard minn 15-il jum wara d-data tal-pubblikazzjoni. L-osservazzjonijiet jistgħu jintbagħtu lill-Kummissjoni bil-fax (+32 22964301) jew b'email lil COMP-MERGER-REGISTRY@ec.europa.eu jew bil-posta, bir-referenza M.8222 — Knorr-Bremse/Haldex, fl-indirizz li ġej: fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32017M8258. Il-EUR-Lex hu l-aċċess fuq l-internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32017M8498. Il-EUR-Lex hu l-aċċess fuq l-internet għal-liġi Ewropea. L-attivitajiet kummerċjali tal-impriżi kkonċernati huma: Il-Kummissjoni tistieden lil terzi persuni interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-email lil COMP-MERGER-REGISTRY@ec.europa.eu jew permezz l-posta, bir-referenza M.8566 — Moog Singapore/SIAEC/JV, fl-indirizz li ġej: Il-Kunsill Regolatorju tal-Indikazzjoni Ġeografika Protetta "Ternasco de Aragón" Il-grupp applikant jirrappreżenta l-interessi kollettivi tal-produtturi tat-"Ternasco de Aragón" u huwa parti interessata leġittima fl-applikazzjoni għal emenda tal-Ispeċifikazzjoni tal-Indikazzjoni Ġeografika Protetta "Ternasco de Aragón" u huwa wkoll responsabbli għall-ħarsien tagħha. Isem il-prodott Deskrizzjoni tal-prodott Żona ġeografika Prova tal-oriġini Metodu ta' produzzjoni Oħrajn (speċifika) Emenda tal-ispeċifikazzjoni ta' DOP jew IĠP irregistrata li, skont it-tielet subparagrafu tal-Artikolu 53(2) tar-Regolament (UE) Nru 1151/2012, mhijiex meqjusa minuri. Emenda tal-ispeċifikazzjonijiet ta' DOP jew IĠP irregistrata li d-dokument uniku tagħha (jew l-ekwivalenti) ma ġiex ippubblikat u li, skont it-tielet subparagrafu tal-Artikolu 53(2) tar-Regolament (UE) Nru 1151/2012, mhijiex meqjusa minuri. Il-formolazzjoni tal-kliem fl-Ispeċifikazzjoni attwali: It-'Ternasco de Aragón' għandu jissodisfa r-rekwiżiti li ġejjin: Ħrief mingħajr distinzjoni bejn il-ġeneri (irġiel mhux imsewwija u nisa). Età ta' qtil ta' bejn 70 u 90 jum. L-għalf tan-nagħaġ għandu jsir fl-istalel, b'ħalib tal-omm ikkumplimentat mingħajr limitu bit-tiben abjad u b'konċentrati awtorizzati mil-leġiżlazzjoni fis-seħħ. Il-perjodu minimu ta' rdigħ għandu jkun ta' 50 jum. Matul il-ftim, il-ħrief iridu jintemgħu tiben abjad u konċentrati mingħajr limitu. L-użu ta' sustanzi li jistgħu jxekklu r-ritmu normali tat-tkabbir u tal-iżvilupp tal-annimali huwa projbit." Tiġi emendata biex taqra: It-'Ternasco de Aragón' għandu jissodisfa r-rekwiżiti li ġejjin: Ħrief mingħajr distinzjoni bejn il-ġeneri (irġiel mhux imsewwija u nisa). Matul il-ftim, il-ħrief iridu jintemgħu tiben abjad u konċentrati mingħajr limitu. L-użu ta' sustanzi li jistgħu jxekklu r-ritmu normali tat-tkabbir u tal-iżvilupp tal-annimali huwa projbit." Raġunijiet għall-bidliet indikati fid-deskrizzjoni tal-prodott: Età għat-tbiċċir Qed jiġi propost li titneħħa l-limitazzjoni fuq l-età tal-qatla billi l-kontroll individwali tal-karkassi jiżgura l-konformità mar-rekwiżiti ta' kwalità stabbiliti fl-Ispeċifikazzjoni. Il-kwalità tal-karkassi, tal-laħam u tax-xaħam hija affettwata minn għadd kbir ta' fatturi, għalkemm minħabba l-età żgħira ta' dawn l-annimali u s-sistema tradizzjonali ta' produzzjoni, dan in-numru qed jonqos (Sañudo et al., 2013). Il-kriterji użati biex jiddefinixxu l-kwalità tal-karkassa prinċipalment huma l-kisja tax-xaħam, il-piż, il-kulur u l-istruttura. Dawn il-parametri jintużaw biex jikkwalifikaw il-karkassi tat-"Ternasco de Aragón". L-użu ta' dawn il-kriterji għall-klassifikazzjoni tal-karkassi tippreżenta għadd ta' vantaġġi, bħal faċilità akbar fl-għażla, li tiffaċilita l-omoġeneità tal-prodott garantit. Studju mill-Fakultà tal-Mediċina Veterinarja tal-Università ta' Zaragoza fl-2014, ikkonkluda li "meta l-piż tal-karkassa jkun bejn 8,0–12,5 kg, il-kwalità tal-laħam fi ħdan il-parametri stabbiliti fl-Ispeċifikazzjoni hija indipendenti mill-età tal-annimal". Għaldaqstant, l-istudju jindika li r-riżultati juru li ma kien hemm l-ebda differenzi sinifikanti la fil-juiciness, la fil-luminożità (L*) u lanqas fl-ebusija tal-laħam, bejn lott ta' annimali li jinqatlu fl-età ta' 70 ġurnata u lott ieħor maqtul meta kellu 100 jum. Barra minn hekk, it-tekniċi minn korp ta' kontroll issorveljaw it-total tal-karkassi użati fl-istudju billi ċċekkjaw li f'kull lott, il-karkassi fil-kampjun kienu jiżnu aktar minn 8 kg bħala karkassa kiesħa u kienu jissodisfaw ir-rekwiżiti fl-istruttura u fil-kopertura ta' xaħam li titlob l-Ispeċifikazzjoni. Fi ftit kliem, iċċekkjaw li l-karkassi setgħu jissodisfaw ir-rekwiżiti kollha tal-kwalità tal-laħam u tal-karkassi sabiex ikunu karkassi koperti mill-Indikazzjoni Ġeografika Protetta. Bis-sistema ta' produzzjoni abitwalment użata għall-IĠP, jinkisbu karkassi ta' bejn 8 kg u 12,5 kg bi struttura eċċellenti, laħam ta' kulur roża pallidu, u livell ottimu ta' infiltrazzjoni u kisi ta' xaħam. Il-piż tal-karkassa huwa parametru importanti ħafna li flimkien mal-età żgħira ta' dawn l-annimali, għandu rabta mal-kopertura tax-xaħam, il-kulur u l-istruttura tal-laħam, li kollha jaffettwaw direttament il-kwalità tal-karkassa. Fil-paragrafu F) Rabta maż-żona tal-madwar, l-intestatura 3. Is-"Sistemi tal-Produzzjoni", jagħtu din id-deskrizzjoni litterali "(...), iżda l-aktar ħaġa importanti dwar dawn ir-razez hija l-prekoċità tagħhom, fattur li għandu influwenza kbira fuq il-kwalità tat-ternasco, billi ċ-ċelloli tax-xaħam jinbnew qabel. (...) dan il-fatt ippruvat ta' tkabbir prekoċi huwa fattur differenzjali ġenwin meta mqabbel ma' razez oħra. Barra dak li diġa ntqal, ta' min jinnota li l-proċess taċ-ċertifikazzjoni tal-IĠP tal-karkassi jimplika reviżjoni tal-karkassi waħda waħda. Jekk il-karkassa tkun barra mill-firxa ta' piżijiet speċifikati fl-Ispeċifikazzjoni, din tiġi miċħuda awtomatikament. Il-karkassi li jiżnu bejn 8 kg u 12,5 kg jiġu osservati għad-dehra ġenerali tagħhom, u jekk din tkun aċċettabbli, jiġi vvalutat il-grad ta' kopertura tax-xaħam. Il-prekoċità tal-annimali tar-razez imsemmija tippermetti li x-xaħam żejjed jiddetermina l-età u l-piż tal-qatla, partikolarment fil-każ tan-nisa. Fil-każ tal-irġiel huwa l-piż li jippredomina fuq il-kopertura tax-xaħam. Annimali li ma jkunux żviluppaw kif suppost jistgħu jaqgħu fil-firxa tal-piż iżda barra minn dik tal-età, għalkemm sitwazzjoni bħal din tkun tidher mill-aspett tal-karkassa. Dawn l-annimali normalment jaqgħu barra miċ-ċertifikazzjoni minħabba fatturi oħra: nuqqas ta' xaħam, defiċjenza fl-istruttura tal-laħam, il-kulur tal-laħam (aħmar qawwi jew safrani), il-konsistenza tal-laħam (għaliex ma jkunx inkiseb il-valur tal-pH xieraq matul il-perjodu ta' maturazzjoni), daqs eċċessiv tat-testikoli fl-annimali maskili jew ħxuna tal-ħajt addominali fil-linja medjana fin-nisa. Biex jiċċekkja sa liema punt il-kontroll tal-kwalità tal-karkassa jiggarantixxi l-karatteristiċi tal-prodott, il-grupp tekniku tal-kontroll u ċertifikazzjoni tal-IĠP wettaq analiżi bid-dejta tas-sena 2015. Il-grupp ħadem bid-dejta individwali sħiħa tat-traċċabilità (mis-sors sal-klassifikazzjoni) ta' 4 937 ħaruf li nqatlu f'Mercazaragoza, meħuda minn 386 farm tal-annimali (45,89 % tal-farms tal-annimali koperti minn IĠP). Minn dawn it-386 farm intgħażlu 33 li ntalbu kontrolli tat-twelid. Id-dati tat-twelid ġew kontroverifikati mad-dejta tal-klassifikazzjoni u tal-piż. Analizzaw id-dejta kompluta dwar it-897 ħaruf u ħarġu dawn ir-riżultati: 893 karkassa (99,55 %) kienu fil-firxa tal-età tal-bhejjem fil-mument tal-qatla u tal-piż tal-karkassi; 2 karkassi (0,22 %) kellhom piż u karatteristiċi xierqa, iżda l-annimali li nqatlu kellhom aktar minn 100 jum; u ż-żewġ (2) annimali li baqa' (0,22 %) qabżu l-limitu ta' 12,5 kg u l-annimali nqatlu f'età aktar minn 100 jum. Għaldaqstant, jista' jiġi konkluż li l-ħrief li l-karkassi tagħhom jaqgħu fil-firxa ta' piżijiet stabbiliti fl-Ispeċifikazzjoni jissodisfaw il-parametri tal-kwalità tal-IĠP, irrispettivament mill-età tal-annimali fil-mument tal-qatla. Din l-emenda ma teħtieġx bidla fis-sistema ta' produzzjoni li tindirizza l-kopertura tax-xaħam, u lanqas ma taffettwa l-metodu tal-produzzjoni (il-qatla, id-dendil u l-konservazzjoni). Għadaqstant, ma taffettwax il-produzzjoni tal-karkassa skont it-termini fid-deskrizzjoni tar-rabta: "[...] Kompożizzjoni ideali tat-tessut, b'mod li t-tessut tal-għadam mhuwiex esaġerat, u jkun hemm żvilupp xieraq tax-xaħam ta' taħt il-ġilda u dak intermuskolari, inkluż ix-xaħam intramuskulari". Bis-saħħa tal-kontroll tal-piż tal-karkassa, tal-istruttura, tal-kulur u tal-istat ta' kopertura ta' xaħam, tkun tista' tiġi ggarantita l-kwalità tal-karkassi tal-IĠP "Ternasco de Aragón" u għalhekk huwa possibbli li l-kontrolli bbażati fuq il-kampjuni tal-età tal-annimali fil-mument tal-qatla jinbidlu għal klassifikazzjoni individwalizzata tal-karkassi b'mod li jitqiesu l-piż u karatteristiċi oħrajn. Perjodu tal-irdigħ Huwa propost li titnaqqas l-età minima tal-ftim għal 40 jum billi ma ġewx innotati differenzi sinifikanti, b'rabta mal-parametri tal-kwalità tal-laħam imsemmija fl-Ispeċifikazzjonijiet bejn annimali miftuma ta' 40 jum jew 70 jum, u ż-żewġ tipi ta' annimali jikkonformaw mal-karatteristiċi tal-kwalità stabbiliti f'dik l-Ispeċifikazzjoni Fis-sistema tal-produzzjoni normali f'Aragón, bl-użu ta' razez indiġeni, il-ħrief jibqgħu f'kuntatt dirett mal-omm sal-bidu taċ-ċiklu riproduttiv tagħha li jmiss. Il-ħrief fuq il-farms tal-annimali jibqgħu jieħdu l-ħalib tal-omm, li huwa esklussivament użat bħala għalf għall-frieħ tagħha, issupplimentati b'dieta fejn jidħol il-konsum ta' għalf ta' kwalità għolja matul il-jum. Il-ħrief normalment jitpoġġew f'lottijiet ta' annimali li jkunu fuq il-ħalib fejn l-età tagħhom tkun tvarja bi ftit jiem, ħaġa li tiffaċilita l-ġestjoni tal-annimali u tal-farm b'mod ġenerali, u tiggarantixxi l-kontroll xieraq ta' dan il-parametru. Il-prodott miksub u kopert mill-IĠP ikompli jkun ikkaratterizzat mill-konsum esklussiv tal-ħalib tal-omm sakemm il-ħrief jinfatmu. Bl-istess mod, sar studju reċenti mill-Fakultà tal-Mediċina Veterinarja tal-Università ta' Zaragoza, dwar kif il-perjodu tal-irdigħ jaffettwa l-karatteristiċi meħtieġa mill-IĠP fir-rigward tal-kulur, il-juiciness u s-sawra tal-laħam. Il-karkassi kollha ta' dan l-istudju ġew immonitorjati mit-tekniċi tal-korp ta' kontroll, li vverifikaw fuq il-post, li barra mill-parametri li kienu s-suġġett tal-istudju, dawk li kienu jaqbżu t-8 kg ta' karkassa kiesħa ssodisfaw ir-rekwiżiti stabbiliti fl-Ispeċifikazzjoni tal-IĠP f'termini tal-istruttura tagħhom u l-grad ta' kopertura tax-xaħam, kemm internament kif ukoll esternament. L-istudju jindika dan li ġej: "Il-pH ma kienx differenti fost it-trattamenti (P = 0,206) b'valuri ta' 5,70 ± 0,11 għal annimali mhux miftuma u 5,75 ± 0,14 għal dawk miftuma, valuri normali li ma jinfluwenzawx il-kulur, il-juiciness jew is-sawra, aspetti li jistgħu jkunu affettwati b'mod mhux normali jekk il-pH ikun għoli." Għalhekk l-istudju jikkonferma dan li ġej: "Ma kien hemm l-ebda differenza bejn il-ftim ta' 40 jum (qabel il-limitu attwali inkluż fl-Ispeċifikazzjoni) u annimali li ma jinfatmux, f'dak li jirrigwarda l-ammont ta' meraq tal-laħam (juiciness), il-luminożità (L*), il-kulur aħmar (a*) jew l-ebusija tiegħu." Il-formolazzjoni tal-kliem fl-Ispeċifikazzjoni attwali: L-annimal ovin użat fil-produzzjoni tat-'Ternasco de Aragón' ġej minn dawn ir-razez: Tiġi emendata biex taqra: L-annimal ovin użat fil-produzzjoni tat-'Ternasco de Aragón' ġej minn dawn ir-razez: Raġunijiet għall-emendi indikati: L-Ispeċifikazzjoni attwali tippermetti tliet razez differenti: Rasa Aragonesa, Roya Bilbilitana u Ojinegra de Teruel. L-applikazzjoni titlob l-inklużjoni tar-razez "Ansotana" u "Maellana", billi r-rikonoxximent uffiċjali tagħhom bħala razez indipendenti fil-Katalogu Uffiċjali tar-Razez tal-Bhejjem fi Spanja permezz tad-Digriet Irjali 1682/1997 wara l-ħolqien tal-ewwel Speċifikazzjoni għat-"Ternasco de Aragón" ġie rikonoxxut fil-Komunitajiet Awtonomi bħala Denominazzjoni Speċifika fl-10 ta' Lulju 1989, b'mod nazzjonali f'Ottubru 1992 u fl-Ewropa fil-21 ta' Ġunju 1996. Il-popolazzjoni ta' dawn iż-żewġ razez bħalissa naqset ħafna, madwar 10 000 nagħġa riproduċenti. Ħafna mill-bhejjem, li adattaw perfettament għall-ambjent naturali u li jissodisfaw il-parametri tal-kwalità tal-karkassa, ġew inklużi fl-IĠP qabel il-pubblikazzjoni tad-Digriet Irjali 1682/1997, billi f'dak iż-żmien kienu kkunsidrati bħala ekotipi tar-razza "Rasa Aragonesa". B'riżultat tal-pubblikazzjoni tad-Digriet Irjali, dawk li jrabbu dawn ir-razez indikati tneħħew mil-lista. Is-sistema ta' produzzjoni hija l-istess bħal dik tar-razez inklużi fl-Ispeċifikazzjoni. Issa dawn huma interessati li jiġu inklużi fl-IĠP. Għaldaqstant, qed issir applikazzjoni biex l-Ispeċifikazzjoni tar-Regolamenti fis-seħħ tiġi adattata sabiex tinkludi għal darba oħra lill-produtturi tal-annimali ovini tar-razez "Ansotana" u "Maellana", li huma tradizzjonalment meqjusa bħala ekotipi tar-razza "Rasa Aragonesa" Il-formolazzjoni tal-kliem fl-Ispeċifikazzjoni attwali: Kontrolli u ċertifikazzjoni: Dawn huma r-rekwiżiti fundamentali li jiggarantixxu l-oriġini tal-prodott. Il-laħam għandu jiġi esklużivament mir-razez 'Rasa Aragonesa', 'Ojinegra de Teruel' u 'Roya Bilbilitana' tal-bhejjem inklużi fir-Reġistri li jinsabu fiż-żona tal-produzzjoni." Tiġi emendata biex taqra: Kontrolli u ċertifikazzjoni: Dawn huma r-rekwiżiti fundamentali li jiggarantixxu l-oriġini tal-prodott. Il-laħam għandu jiġi esklużivament mir-razez 'Rasa Aragonesa', 'Ojinegra de Teruel', 'Roya Bilbilitana', 'Ansotana' u 'Maellana' tal-bhejjem inklużi fir-Reġistri li jinsabu fiż-żona tal-produzzjoni." Raġunijiet għall-emendi indikati: L-istess bħal fil-punt 5.2. Il-formolazzjoni tal-kliem fl-Ispeċifikazzjoni attwali: Produzzjoni Il-karatteristiċi agroklimatiċi tat-territorju Aragoniż iffavorixxew l-iżvilupp ta' subsettur tal-ħaruf, importanti bħala l-unika speċje kapaċi tadatta ruħha għat-tkabbir skars u staġjunali tal-ħaxix. Dan it-tip ta' ħaruf għandu serje ta' karatteristiċi partikolari f'termini ta' piż u età tal-qatla li jiddistingwuh b'mod ċar minn tipi oħra ta' ħrief li huma komunement maqtula fi Spanja. It-tliet razez involuti f'din l-indikazzjoni huma: Ir-razza ovina 'Rasa Aragonesa' tinsab prinċipalment fit-tliet provinċji Aragoniżi, l-abitat tagħha, li huwa kruċjali, huma l-mergħat baxxi, il-pjanuri u żoni muntanjużi. Il-karatteristiċi li jiddistingwu din ir-razza huma t-torso proporzjonat, l-għonq irqiq mingħajr laħam żejjed, spiss ikollhom il-beżżul, estremitajiet twal, b'saħħithom u dwiefer żgħar u iebsa. Is-suf huwa abjad ukoll, u jgħatti l-ġisem kollu filwaqt li jħalli r-ras, min-nofs 'l isfel tal-erba' estremitajiet u, xi drabi, iż-żaqq totalment mikxufin. Il-fibra tas-suf hija bejn 5–10 cm twila u tikwalifika bħala ta' finezza medja. Il-piż mat-twelid huwa ta' 3,5 kg, u bejn 0 għal 30 ġurnata (ftim) jikber b'200 gramma kuljum, li jwassal għal 9,5 kg għal kull xahar ta' ħajja. Bejn it-30 u d-90 jum ta' ħajja iż-żieda fil-piż tvarja bejn 230 g għan-nisa u 250 g għall-irġiel, biex sa tliet xhur jilħqu piż ta' 23 kg sa 25 kg, b'rendiment fuq it-tbiċċir ta' kważi 48 % u b'piż tal-karkassa tat-'Ternasco de Aragón' bejn 10 u 12 kg. Ir-razez l-oħra li huma meqjusa adattati għat-'Ternasco de Aragón' huma l-'Ojinegra de Teruel' u r-'Roya Bilbilitana'. It-tnejn li huma jiddistingwu ruħhom bħala razez esklussivament għall-produzzjoni tal-laħam, iżda l-aktar ħaġa importanti dwar dawn ir-razez hija l-prekoċità tagħhom, fattur li għandu influwenza kbira fuq il-kwalità ta' laħamhom, billi ċ-ċelloli tax-xaħam jinbnew qabel. Għalhekk, karkassi kemm ta' ħrief kif ukoll ta' nagħaġ żgħir, b'piż bejn 10 kg u12 kg u madwar 80 sa100 jum, ikunu perfetti għat-tip ta' ternasco, b'kompożizzjoni tat-tessut xierqa, b'mod li l-għadam ma jkunx esaġerat u jkun hemm żvilupp xieraq ta' xaħam ta' taħt il-ġilda u fit-tessut intermuskolari kif ukoll intramuskolari, li jippermetti 'bouquet' ta' livell għoli. Ir-'Rasa Aragonesa' toffri 'Ternascos' (ħrief) perfettament żviluppati fir-rigward tal-kompożizzjoni tat-tessut tal-karkassa, li tilħaq 25 % xaħam fi ħrief irġiel u nisa, għal piż tal-karkassa ta' 10,74 kg. Dan it-tkabbir prekoċi huwa tipiku wkoll ta' razza Aragoniża awtentika oħra, ir-'Roya Bilbilitana', li tipproduċi wkoll ħrief bi tkabbir prekoċi simili, b'26,6 % xaħam fiż-żewġ sessi għal piż tal-karkassa ta' 10,6 kg. Fir-rigward tar-razza 'Ojinegra de Teruel', ġie kkonfermat li jkollhom perċentwali ta' tessut xaħmi simili għal taż-żewġ razez imsemmija. Dan it-tkabbir prekoċi ġie vverifikat, u jimplika fattur tabilħaqq distintiv meta imqabbel ma' razez oħra. Għaldaqstant, il-kwalità tat-'Ternasco de Aragón' prodott minn dawn it-tliet razez tispikka fuq dik ta' razez oħra. F'dak li għandu x'jaqsam mal-ikel, in-nagħaġ jieklu kemm mir-raba' qasbija kif ukoll mill-mergħat naturali ta' Aragón, fejn hemm kwantitajiet kbar ta' speċijiet ta' pjanti aromatiċi (klin, sagħtar, eċċ.). Il-ħrief jibqgħu fl-istalel tal-farm biex jieħdu l-ħalib tal-omm matul il-lejl u jikkunsmaw l-għalf ikkonċentrat u ta' kwalità għolja matul il-jum. L-għalf tal-ħrief, flimkien mal-ħalib tal-omm, jippermettu t-tħejjija sħiħa tal-karkassa fil-kategorija tat-'Ternasco' (il-kompożizzjoni tat-tessut, it-tqassim, il-lewn, il-konsistenza tax-xaħam, l-irtubija, il-kulur u r-riħa tal-laħam) fil-piżijiet u fl-etajiet indikati (10-12 kg u 80-100 jum) abbazi tar-razez Aragoniżi msemmija aktar 'il fuq." Tiġi emendata biex taqra: Produzzjoni Il-karatteristiċi agroklimatiċi tat-territorju Aragoniż iffavorixxew l-iżvilupp ta' subsettur tal-annimali ovini, importanti bħala l-unika speċje kapaċi tadatta ruħha għat-tkabbir skars u staġjunali tal-ħaxix. Dan it-tip ta' annimal ovin għandu serje ta' karatteristiċi partikolari li jiddistingwuh b'mod ċar minn tipi oħra ta' ħrief li huma komunement maqtula fi Spanja. Il-ħames razez involuti f'din l-indikazzjoni huma: Ir-razza ovina 'Rasa Aragonesa' tinsab prinċipalment fit-tliet provinċji Aragoniżi, l-abitat tagħha, li huwa kruċjali, huma l-mergħat baxxi, il-pjanuri u ż-żoni muntanjużi (somontanos). Il-karatteristiċi li jiddistingwu din ir-razza huma t-torso proporzjonat, l-għonq irqiq mingħajr laħam żejjed, spiss ikollhom il-beżżul, estremitajiet twal, b'saħħithom u dwiefer żgħar u iebsa. Is-suf huwa abjad ukoll, u jgħatti l-ġisem kollu filwaqt li jħalli r-ras, min-nofs 'l isfel tal-erba' estremitajiet u, xi drabi, iż-żaqq totalment mikxufin. Il-fibra tas-suf hija bejn 5–10 cm twila u tikwalifika bħala ta' finezza medja. Il-piż mat-twelid huwa ta' 3,5 kg, u bejn 0 għal 30 ġurnata (ftim) jikber b'200 gramma kuljum, li jwassal għal 9,5 kg għal kull xahar ta' ħajja. Bejn it-30 u d-90 jum ta' ħajja iż-żieda fil-piż tvarja bejn 230 g għan-nisa u 250 g għall-irġiel, biex sa tliet xhur jilħqu piż ta' 23 kg sa 25 kg, b'rendiment fuq it-tbiċċir ta' kważi 48 % u b'piż tal-karkassa tat-Ternasco bejn 10 u 12 kg. Ir-razez l-oħra li huma meqjusa adattati għat-'Ternasco de Aragón' huma l-'Ojinegra de Teruel', ir-'Roya Bilbilitana', l-'Ansotana' u l-'Maellana'. L-ewwel tnejn jiddistingwu ruħhom bħala razez esklussivament għall-produzzjoni tal-laħam, iżda l-aktar ħaġa importanti dwar dawn ir-razez hija l-prekoċità tagħhom, fattur li għandu influwenza kbira fuq il-kwalità tat-Ternesco, billi ċ-ċelloli tax-xaħam jinbnew qabel. Għalhekk, karkassi kemm ta' ħrief kif ukoll ta' nagħaġ żgħir, b'piż bejn 10 kg u12 kg u madwar 80 sa100 jum, ikunu perfetti għat-tip ta' ternasco, b'kompożizzjoni tat-tessut xierqa, b'mod li l-għadam ma jkunx esaġerat u jkun hemm żvilupp xieraq ta' xaħam ta' taħt il-ġilda u fit-tessut intermuskolari kif ukoll intramuskolari, li jippermetti 'bouquet' ta' livell għoli. Ir-razza 'Maellana' tiġbor annimali ovini li huma bojod bl-estremitajiet twal, bi profil konvess jew ultrakonvess, mesomorf u ta' piż medju. L-għonq huwa twil. Għandhom suf eċċezzjonalment qasir u fin ħafna, u din hija karatteristika li tiddefinixxi bl-aħjar mod ir-razza 'Maellana'. L-għan ewlieni, u prattikament l-uniku wieħed, huwa l-produzzjoni tal-laħam. Il-piż mat-twelid ta' dawn il-ħrief ivarja bejn 3,0 u 4,5 kg, u fl-età ta' 30 jum ikollhom piż bejn 9,30 u 10,30 kg. Ta' 90 jum, il-piż jitla' bejn 24,0 u 26,0. Ir-razza 'Ansotana' tiġbor annimali ta' kulur abjad, bi profil subkonvess, mesomorf u eumetriku, inklużi fil-grupp 'Entrefinos del Pirineo'. Huma miksijin b'suf irqiq ħafna semifolt, b'karatteristiċi partikolari minħabba l-klima fiż-żona fejn jgħixu, b'differenzi mir-razza 'Rasa Aragonesa' li tradizzjonalment kienu marbuta magħha. Il-preżenza ta' qrun hija aċċettata fiż-żewġ sessi, aktar spiss fl-irġiel, fejn ġeneralment ikunu żviluppati sew u b'għamla spirali. Fil-passat, ġiet ikkatalogata bħala razza b'dispożizzjoni tripla (laħam, suf u ħalib). Illum tintuża biss għall-produzzjoni tal-laħam. Ir-'Rasa Aragonesa', li tradizzjonalment kienet tinkludi bħala ekotipi r-razez tal-lum 'Maellana' u 'Ansotana', tagħti ternascos perfetti fir-rigward tal-kompożizzjoni tat-tessut tal-karkassa b'25 % xaħam bħala medja għall-irġiel u għan-nisa, b'piż tal-karkassa ta' 10,74 kg, bħad-dixxendenti tar-razez "Ansotana" u "Maellana" li jkunu ġejjin mill-istess nisel etniku. Dan it-tkabbir prekoċi huwa tipiku wkoll ta' razza Aragoniża awtentika oħra, ir-'Roya Bilbilitana', li tipproduċi wkoll ħrief bi tkabbir prekoċi simili, b'26,6 % xaħam fiż-żewġ sessi għal piż tal-karkassa ta' 10,6 kg. Fir-rigward tar-razza 'Ojinegra de Teruel', ġie ppruvat li għandha perċentwal ta' tessut xaħmi simili għaż-żewġ razez imsemmija qabel. Dan il-fatt huwa ppruvat mit-tkabbir prekoċi, u jimplika fattur tabilħaqq distintiv meta mqabbel ma' razez oħra. Għaldaqstant, il-kwalità tat-'Ternasco de Aragón' abbażi ta' dawn il-ġenotipi tispikka fuq dik ta' razez oħra. Il-fatt ippruvat mit-tkabbir prekoċi jimplika fattur tabilħaqq distintiv meta mqabbel ma' razez oħra. Għaldaqstant, il-kwalità tat-'Ternasco de Aragón' abbażi ta' dawn il-ġenotipi tispikka fuq dik ta' razez oħra. F'dak li għandu x'jaqsam mal-ikel, in-nagħaġ jieklu kemm mir-raba' qasbija kif ukoll mill-mergħat naturali ta' Aragón, fejn hemm kwantitajiet kbar ta' speċijiet ta' pjanti aromatiċi (klin, sagħtar, eċċ.). Il-ħrief jibqgħu fl-istalel tal-farm biex jieħdu l-ħalib tal-omm matul il-lejl u jikkunsmaw l-għalf ikkonċentrat u ta' kwalità għolja matul il-jum. Il-konsum tal-għalf ikkonċentrat mingħajr limitu flimkien mal-ħalib tal-omm, jippermettu t-tħejjija sħiħa tal-karkassa fil-kategorija tat-'Ternasco' (il-kompożizzjoni tat-tessut, it-tqassim, il-lewn, il-konsistenza tax-xaħam, l-irtubija, il-kulur u l-'bouquet' tal-laħam) fil-piżijiet u fl-etajiet indikati abbazi tar-razez Aragoniżi msemmija aktar 'il fuq." Raġunijiet għall-emendi indikati: Ġew miżjuda żewġ paragrafi b'deskrizzjonijiet taż-żewġ razez li għandhom jiġu inkorporati, kif spjegat fil-punt 5.2. Minħabba t-tneħħija tal-limitu tal-età tal-qatla ġustifikata fil-punt 5.1, tħassru wkoll ir-referenzi għall-età tal-annimali, kemm fit-tieni paragrafu kif ukoll fl-aħħar wieħed, mingħajr ma jinbidel il-kumplament tat-test. Klassi 1.1. Laħam frisk (u l-ġewwieni) Laħam tal-ħaruf mir-razez li ġejjin: Rasa Aragonesa, Ojinegra de Teruel, Roya Bilbilitana, Maellana u Ansotana. It-"Ternasco de Aragón" għandu jkun ġej minn ħrief mingħajr distinzjoni bejn il-ġeneri. In-nutriment tal-ħrief għandu jsir fl-istalel, b'ħalib tal-omm ikkumplimentat "ad libitum" (mingħajr limitu) b'tiben abjad u b'konċentrati awtorizzati mil-leġiżlazzjoni fis-seħħ. Il-perjodu minimu ta' rdigħ għandu jkun ta' 40 jum. Il-piż tal-karkassa jvarja bejn 8,0 u 12,5 kg. Il-profil ikun linja għad-dritt, b'xejra subkonvessa u bil-kontorni ttondjati. Ix-xaħam ta' barra jkun abjad, u l-konsistenza tkun soda. Ix-xaħam ta' ġot-toqob ikun abjad, u jkopri mill-inqas nofs il-kilwa, iżda qatt il-kilwa kollha. Il-laħam huwa tari, juicy, artab, bi ftit traċċi ta' xaħam intramuskolari u kulur roża pallidu. It-"Ternasco de Aragón" għandu karatteristiċi organolettiċi li jorbtuh mal-ambjent naturali u mas-sistema ta' produzzjoni tiegħu, fis-sens li l-istadji tal-produzzjoni u tat-trawwim tal-ħrief isiru fiż-żona ġeografika ddefinita. Fit-tikketti għandu jidher il-logo tal-IĠP, li jinkludi l-kliem "Ternasco de Aragón". Il-prodott maħsub għall-konsum għandu jkollu tikketti u siġilli, innumerati, li jitqiegħdu mill-impriżi rreġistrati, u dejjem mingħajr ma jkun permess l-użu mill-ġdid tagħhom. Iż-żona ta' produzzjoni tal-ħaruf tinsab fil-Comunidad Autónoma de Aragón. Il-klima ta' Aragón hija Mediterranja kontinentali: bejn moderata u niexfa, b'ħafna riħ fid-depressjoni ċentrali, u iktar ksieħ u umdità hekk kif wieħed jitla' lejn il-Pirinej u l-Cordillera Ibérica. It-temperaturi medji annwali fiċ-ċentru tad-depressjoni jvarjaw bejn 14 u 15-il grad °C. 'L isfel lejn is-somontanos (l-għoljiet ta' taħt il-muntanji, ogħla minn 500 m), it-temperatura tinżel b'xi żewġ gradi. Il-karatteristiċi agroklimatiċi tat-territorju Aragoniż iffavorixxew l-iżvilupp ta' subsettur ovin, importanti bħala l-unika speċje kapaċi tadatta ruħha għat-tkabbir skars u staġjunali tal-ħaxix. Ir-"Rasa Aragonesa" toffri "Ternascos" perfettament żviluppati fir-rigward tal-kompożizzjoni tat-tessut tal-karkassa, li tilħaq 25 % xaħam fi ħrief irġiel u nisa, għal piż tal-karkassa ta' 10,74 kg. Dan it-tkabbir prekoċi huwa tipiku wkoll ta' razza Aragoniża awtentika oħra, ir-"Roya Bilbilitana", li tipproduċi wkoll ħrief bi tkabbir prekoċi simili, b'26,6 % xaħam fiż-żewġ sessi għal piż tal-karkassa ta' 10,6 kg. Fir-rigward tar-razza "Ojinegra de Teruel", ġie ppruvat li għandha perċentwali ta' tessut xaħmi fil-karkassa simili għaż-żewġ razez imsemmija aktar 'il fuq, l-istess bħal fir-razez "Maellana" u "Ansotana", li kienu ekotipi tar-razza "Rasa Aragonesa". Dan il-fatt huwa ppruvat mit-tkabbir prekoċi, u jimplika fattur tabilħaqq distintiv meta mqabbel ma' razez oħra. Għaldaqstant, il-kwalità tat-"Ternasco de Aragón" prodott minn dawn it-tliet razez tispikka fuq dik ta' razez oħra. L-għalf tal-ħrief, flimkien mal-ħalib tal-omm, jippermettu t-tħejjija sħiħa tal-karkassa fil-kategorija tat-"Ternasco" (il-kompożizzjoni tat-tessut, it-tqassim, il-lewn, il-konsistenza tax-xaħam, l-irtubija, il-kulur u l-"bouquet" tal-laħam) fil-piżijiet u fl-etajiet indikati abbazi tar-razez Aragoniżi msemmija aktar 'il fuq. L-isem "Ternasco" ilu magħruf u ilu jissemma minn żminijiet qodma, b'referenza għall-iktar ħaruf tipiku għal-laħam fir-reġjun. B'mod simili, lil hinn minn dan ir-reġjun, it-"Ternasco" kien magħruf mhux biss għall-oriġini tiegħu, iżda wkoll għall-kwalità għolja tiegħu, li hija konsegwenza ċara tar-razez tan-nagħaġ li jipproduċuh, tal-ħaxix li jieklu, u tal-piż u l-età li fihom issir il-qatla tal-ħrief imrobbija. Dan is-sens ta' kwalità għolja wassal biex l-isem "Ternasco", u b'estensjoni, "Ternasca", baqgħu fil-vokabularju Aragoniż b'referenza għall-karatteristiċi tal-irtubija u tal-età żgħira. Dan jista' jidher barra minn loku, iżda huwa sempliċi konferma tal-kwalità innegabbli tal-prodott aħħari. Il-klima kontinentali ta' din iż-żona ta' veġetazzjoni skarsa (ftit xita, irjieħ qawwija u varjazzjonijiet kbar fit-temperaturi) jiffavorixxu l-iżvilupp tal-ħames razez nattivi, bil-karatteristika ewlenija tagħhom tkun il-prekoċità. Dawn ir-razez jilħqu grad ottimu ta' tismin f'età prekoċi, u jipproduċu laħam imfittex ħafna għall-kwalità tiegħu. (it-tieni paragrafu tal-Artikolu 6(1) ta' dan ir-Regolament) L-isem: Ir-Renju Unit Deskrizzjoni tal-prodott Prova tal-oriġini Metodu ta' produzzjoni Oħrajn [għandhom jiġu speċifikati] Emenda fl-ispeċifikazzjoni tal-prodott tad-DOP jew l-IĠP biex tiġi kkwalifikata bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012, li ma teħtieġ l-ebda emenda fid-dokument uniku ppubblikat Emenda fl-ispeċifikazzjoni tal-prodott tad-DOP jew l-IĠP biex tiġi kkwalifikata bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012, li teħtieġ emenda fid-dokument uniku ppubblikat Emenda fl-ispeċifikazzjoni tal-prodott tad-DOP jew l-IĠP biex tiġi kkwalifikata bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012, li għaliha dokument uniku (jew l-ekwivalenti) ma ġiex ippubblikat. Emenda għall-Ispeċifikazzjoni tal-prodott ta' STG irreġistrata li għandha tikkwalifika bħala minuri skont ir-raba' subparagrafu tal-Artikolu 53(2) tar-Regolament (UE) Nru 1151/2012. Din l-emenda twessa' l-ispeċifikazzjoni tal-klassifikazzjoni tal-karkassi b'punt ta' grad wieħed biex jiġu inklużi bovini ikklassifikati bħala –O. Meat South West qed tfittex li tespandi l-għażla tal-klassifikazzjoni attwali b'unità waħda biex jiġu inklużi bovini li għandhom grad ta' –O. Meat South West tikkunsidra din l-emenda bħala waħda minuri peress li din: mhijiex relatata mal-karatteristiċi essenzjali tal-prodott; ma tibdilx ir-rabta msemmija fil-punt (f)(i) jew (ii) tal-Artikolu 7(1) tar-Regolament (UE) Nru 1151/2012 ma tinkludix bidla fl-isem, jew f'xi parti tal-isem tal-prodott ma taffettwax iż-żona ġeografika definita; jew ma tirrappreżentax żieda fir-restrizzjonijiet fuq il-kummerċ tal-prodott Ir-reġjun tal-West Country għandu persentaġġ ogħla mill-medja nazzjonali tal-bovini li jiksbu grad ta' -O. Bħalissa dawn l-annimali, għalkemm eliġibbli b'mod ieħor, mhumiex inklużi minħabba l-limitu tal-grad arbitrarju. Din l-inklużjoni se żżid l-abilità li dawn il-bovini jintużaw fi ħdan l-iskema tal-IĠP ta' West Country, filwaqt li ma jiġux affettwati l-karatteristiċi uniċi tal-prodott. Il-formolazzjoni tal-kliem fl-ispeċifikazzjoni attwali: L-ispeċifikazzjoni tal-klassifikazzjoni tal-karkassi (abbażi tas-sistema EUROP), li tiżgura l-aħjar kwalità għall-ikel, hija: Karkassi kklassifikati b'konformazzjoni O+ jew aħjar, b'xaħam ta' 2 sa 4H. L-ispeċifikazzjoni tal-klassifikazzjoni tal-karkassi (abbażi tas-sistema EUROP), li tiżgura l-aħjar kwalità għall-ikel, hija: Karkassi kklassifikati b'konformazzjoni -O jew aħjar, b'xaħam ta' 2 sa 4H. Ir-Renju Unit Klassi 1.1 Laħam frisk (u ġewwieni) Il-West Country Beef huwa l-isem li japplika għal karkassi, ġnub jew qatgħat tal-laħam taċ-ċanga li jkunu ġejjin minn bovini imwielda u mrobbija fir-reġjun tal-West Country tal-Ingilterra u maqtula skont l-istandards tal-Meat South West (MSW) jew standards ekwivalenti, f'biċċeriji approvati fi ħdan il-West Country, jew barra din iż-żona. Dawn l-impjanti approvati se jkunu ġew spezzjonati minn spettur indipendenti biex ikun żgurat li jkun hemm traċċabbiltà sħiħa u awtentiċità tal-prodott. L-impjanti se jiġu liċenzjati minn Meat South West bħala approvati biex jipproċessaw il-West Country Beef. Il-bhejjem kollha jitrabbew f'konformità ma' standards għoljin, li jkun sar qbil fuqhom, dwar it-trobbija u l-benesseri, li jagħtu garanzija tas-sikurezza. Il-produzzjoni għandha tissodisfa r-rekwiżiti minimi li ġejjin: ikunu twieldu, trabbew u msemmna fir-reġjun tal-West Country ikunu mitmugħa dieta bbażata fuq il-foraġġ tkun konformi ma' kull leġiżlazzjoni attwali jkollha u tkun konxja tal-Kodiċi ta' Prattika rilevanti kollha tiżgura s-saħħa u l-benesseri tal-bhejjem abbażi tal-Ħames Libertajiet tiżgura li jkun hemm sistemi ta' traċċabbiltà sħiħa fis-seħħ tiżgura li l-bhejjem ikunu mmaniġġjati minn bdiewa kompetenti u persunal imħarreġ tiżgura s-sikurezza u l-benessri tal-annimali matul it-trasport, il-kummerċjalizzazzjoni u qabel il-qatla il-qatla sseħħ f'faċilità liċenzjata u approvata bi traċċabbiltà sħiħa sabiex tiġi żgurata l-awtentiċità tal-prodott L-irziezet u l-impjanti tal-ipproċessar huma spezzjonati minn spetturi indipendenti bi protokoll ta' spezzjoni definit. Sabiex jikkonformaw mar-rekwiżiti tal-iskema tal-West Country Beef, matul l-ispezzjonijiet, il-produtturi huma meħtieġa juru li l-bovini huma mwielda, mrobbija u msemmna fir-reġjun tal-West Country. Huwa meħtieġ ġurnal tal-għalf u għandhom jingħataw provi li l-bovini ġew mitmugħa dieta li tinkludi tal-anqas 70 % foraġġ. L-iskema teħtieġ sistema estensiva b'minimu ta' sitt xhur fil-mergħat. Id-dieta speċifika, ibbażata fuq il-ħaxix, ittejjeb il-kompożizzjoni kimika tal-muskolu taċ-ċanga (ara t-Tabella 1 hawn taħt) u ttejjeb ukoll il-kwalitajiet organolettiċi tal-laħam, meta mqabbla ma' bovini li jiġu mitmugħa l-konċentrati. Dan jirriżulta f'laħam b'togħma konsistentament bnina, li jwassal għal esperjenza ta' ikla eċċellenti. Il-kontenut naturali ta' tessut intramuskulari xaħmi fil-laħam iżid it-togħma u s-sukkulenza. Il-lewn tax-xaħam jista' jkun bejn abjad u isfar, iżda d-dieta speċifika tinkoraġġixxi kulur lewn il-krema. Il-kulur tal-laħam ivarja bejn roża u aħmar skur, bil-maturazzjoni tal-laħam tidher fil-lewn aħmar aktar skur. L-annimali bovini jiġu msemmna għal minimu ta' 60 jum. Il-maġġoranza tal-annimali jissemmnu b'mod naturali waħedhom — l-età u l-piż ivarjaw peress li hemm differenzi bejn ir-razez (huwa ideali piż bejn 200 u 500 kg ta' piż mejjet meta jkunu lesti għall-qatla). Il-laħam jiġi kkundizzjonat għal mill-anqas għaxart ijiem f'temperaturi ta' refriġerazzjoni, proċess li jibda dakinhar tal-qatla u magħruf bħala maturazzjoni. Matul il-maturazzjoni l-enżimi naturali fil-laħam ikissru t-tessuti konnettivi u b'hekk iżidu t-tenerezza u l-kwalità tal-laħam tal-ikel. Għal qatgħat li tradizzjonalment jissajru bil-mod bħal-laħam tas-sidra u tal-ġarretta ma hemmx żmien minimu ta' maturità. Dawn il-perjodi jistgħu jitnaqqsu bl-applikazzjoni ta' stimulazzjoni elettrika b'vultaġġ għoli peress li din tnaqqas ir-riskju li l-karkassa tibbies, jew inkella d-dendil mill-għadma tal-ġenb li jżid it-tenerezza tal-laħam. Jinżammu reġistri li juru t-temperaturi, il-proċessi u l-ħinijiet biex jiżguraw li l-karkassi jiġu mkessħa u mmaturati b'mod korrett. L-ispeċifikazzjoni tal-klassifikazzjoni tal-karkassi (abbażi tas-sistema EUROP), li tiżgura l-aħjar kwalità għall-ikel, hija: Karkassi kklassifikati b'konformazzjoni -O jew aħjar, b'xaħam ta' 2 sa 4H. Wara l-qatla, il-"West Country Beef" jiġi kkummerċjalizzat f'għadd ta' forom kif ġej: Karkassa sħiħa, minbarra biċċiet mhux tajbin għall-ikel, bħall-ġewwieni, ġlud, irjus u saqajn; Naħa sħiħa: nofs karkassa, maqsuma għat-tul; Il-kwart ta' wara/il-kwart ta' quddiem: in-naħa kollha maqsuma bejn l-għaxar u l-ħdax-il kustilja mill-parti ta' quddiem (jew inkella b'mod simili skont arranġamenti); Qatgħat ewlenin: prodotti billi jinqasmu karkassi/nofs karkassi f'partijiet iżgħar li huma magħrufin (biex jissodisfaw il-preferenzi tal-konsumaturi). Dawn il-qatgħat jistgħu jiġu ppreżentati bl-għadam jew mingħajr għadam u f'ippakkjar protettiv. Il-"West Country Beef" jista' jinbiegħ frisk (imkessaħ) jew iffriżat. Il-bhejjem jistgħu jingħataw supplimenti fil-fażi tal-ftim u f'dik finali. F'dak il-każ, id-dettalji tal-ingredjenti u x-xiri jiġu rreġistrati mill-bidwi u kkontrollati minn spetturi tal-assigurazzjoni. Iż-żmien meta l-annimal jingħata s-supplimenti ikun determinat billi jitqiesu fatturi bħall-benesseri tal-annimali u l-kummerċjalizzazzjoni. L-ammont massimu ta' għalf supplimentari huwa ta' 30 %, b'70 % foraġġ. L-għalf supplimentari jingħata meta jkun meħtieġ, bħal pereżempju matul ix-xhur tax-xitwa jew waqt il-perjodi tal-ftim u tat-tlestija. Il-bhejjem kollha jitrabbew f'konformità ma' standards għoljin, li jkun sar qbil fuqhom, dwar it-trobbija u l-benesseri, li jagħtu garanzija tas-sikurezza. Il-produzzjoni għandha tissodisfa r-rekwiżiti minimi li ġejjin: ikunu twieldu, trabbew u msemmna fir-reġjun tal-West Country ikunu mitmugħa dieta bbażata fuq il-foraġġ tkun konformi ma' kull leġiżlazzjoni attwali jkollha u tkun konxja tal-Kodiċi ta' Prattika rilevanti kollha tiżgura s-saħħa u l-benesseri tal-bhejjem abbażi tal-Ħames Libertajiet tiżgura li jkun hemm sistemi ta' traċċabbiltà sħiħa fis-seħħ tiżgura li l-bhejjem ikunu mmaniġġjati minn bdiewa kompetenti u persunal imħarreġ tiżgura s-sikurezza u l-benessri tal-annimali matul it-trasport, il-kummerċjalizzazzjoni u qabel il-qatla il-qatla sseħħ f'faċilità liċenzjata u approvata bi traċċabbiltà sħiħa sabiex tiġi żgurata l-awtentiċità tal-prodott Iż-żona ġeografika tikkonsisti fis-sitt kontei ta' Cornwall, Devon, Dorset, Gloucestershire, Somerset u Wiltshire, li flimkien jiffurmaw ir-reġjun tal-West Country tal-Ingilterra. Il-West Country tal-Ingilterra jista' jiġi deskritt sewwa sew bħala peniżola tal-mergħat. Id-distinzjoni bejn mergħa u art li tinħadem żviluppat parzjalment bħala riżultat tat-tipi differenti ta' ħamrija. Il-West Country għandu proporzjon għoli ta' ħamrija taflija u kannella li fiha jikber il-ħaxix iżda li mhijiex ideali għall-kultivazzjoni tar-raba'. Iż-żoni ta' raba' li tinħadem għandhom proporzjon akbar ta' ħamrija taflija u ramlija, fejn l-ilma jiskula faċilment. Barra minn hekk, il-West Country għandu l-ogħla temperatura medja u l-ogħla temperaturi minimi u massimi fir-Renju Unit. Il-West Country huwa l-akbar u l-aktar reġjun agrikolu fl-Ingilterra. L-ambjent tiegħu huwa wieħed mill-ogħna fir-Renju Unit. L-irziezet f'dan ir-reġjun jipproduċu ammont stmat ta' 24 % taċ-ċanga fl-Ingilterra u huwa dan, flimkien mas-sehem tiegħu ta' 21 % tal-produzzjoni tan-ngħaġ, li għen fil-formazzjoni u l-manteniment tal-pajsaġġ u tal-patrimonju tar-reġjun. Id-densità għolja ta' bhejjem ħeġġet l-iżvilupp ta' settur kbir tal-ipproċessar tal-laħam li joħloq opportunitajiet ta' impjiegi tant meħtieġa fir-reġjun. It-taħlita fil-West Country ta' temperaturi sħan u temperaturi moderati, xita mqassma sew matul is-sena, u ħamrija fonda li żżomm it-tira tfisser li l-ħaxix u l-għelejjel għall-foraġġ jistgħu jitkabbru u jsir ir-ragħa għalihom kważi tul is-sena kollha. Il-ħaxix jikber f'parti kbira tar-reġjun għal aktar minn 300 jum tas-sena. Dan it-tkabbir tul is-sena kollha huwa n-norma fil-West Country u jindika għaliex it-trobbija tal-bhejjem tippredomina. Barra minn hekk, aktar minn 25 % tal-mergħat fil-West Country jinsabu jew f'Parks Nazzjonali jew f'Żoni ta' Ġmiel Naturali (AONBs — Areas of Natural Beauty) u r-reġjun għandu aktar minn 57 % ta' mergħat li fihom ħafna fjuri fir-Renju Unit. Riċerka mwettqa minn Bristol University turi li t-togħma taċ-ċanga hija aktar qawwija u tintogħġob aktar meta l-bovini jkunu ġew magħlufa l-ħaxix milli l-konċentrati. Hemm dipendenza kbira fuq il-ħaxix frisk u l-ħaxix ikkonservat fil-West Country. Dan jipproduċi effett karatteristiku fuq il-kwalità tal-laħam u l-valur nutrittiv taċ-ċanga f'termini ta' kompożizzjoni ta' aċidu xaħmi, kontenut ta' vitamina E u kwalità sensorjali. Esperimenti xjentifiċi wrew biċ-ċar dawn l-effetti. Dawn urew differenza fil-kompożizzjoni ta' aċidu xaħmi bejn għoġġiela mrobbija fuq dieta bbażata fuq il-qmuħ (konċentrati) u dawk fuq dieta msejsa fuq il-ħaxix (Tabella). Dawk mitmugħa l-ħaxix kellhom profil ta' aċidu xaħmi li kien pjuttost differenti minn dawk magħlufa l-konċentrati. L-aċidu linolejku u l-prodott tiegħu (aċidu arakidoniku), it-tnejn xaħmijiet aċidużi n-6 (omega-6), kienu ogħla fil-muskoli tal-għoġġiela magħlufa l-konċentrati; u l-aċidu linoleniku u l-prodotti tiegħu l-aċidu ejkosapentenojku EPA u l-aċidu dokosaessenojku DHA, kollha aċidi xaħmin n-3 (omega-3), kienu ogћla fil-muskoli ta' għoġġiela magħlufa silaġġ tal-ħaxix jew ħaxix frisk. Il-proporzjon ta' aċidi xaħmin n-6 ma' aċidi xaħmin n-3 kien ferm ogħla fl-annimali magħlufa l-konċentrati. Il-proporzjon rakkomandat għad-dieta tal-bniedem huwa 4 jew inqas, li kien milħuq faċilment fiċ-ċanga ta' għoġġiela magħlufa l-ħaxix iżda mhux f'dawk magħlufa l-konċentrati. Proporzjon sempliċi li jiddistingwixxi l-għoġġiela magħlufa l-ħaxix minn dawk magħlufa l-konċentrati huwa 18:2/18:3, billi dan huwa madwar 2 u 27 fit-Tabella għaċ-ċanga minn għoġġiela magħlufa l-ħaxix u dawk magħlufa l-konċentrati rispettivament. Il-ħaxix, kemm jekk frisk jew inkella kkonservat, huwa sors ta' aċidu α-linoleniku, li jista' jkun ikkonvertit fl-annimal f'aċidi xaħmin poliinsaturati (PUFA — polyunsaturated fatty acids) n-3 (omega-3) ta' katina twila, li huma nutrijenti ta' valur fid-dieta tal-bniedem. Il-ħaxix fih ukoll il-vitamina E u kemm l-aċidi xaħmin n-3 u l-vitamina E huma f'konċentrazzjonijiet ogħla f'ċanga ta' għoġġiela magħlufa l-ħaxix. Dawn in-nutrijenti jaffettwaw ukoll it-togħma tal-laħam. Għaldaqstant, id-dieti tal-ħaxix u tal-foraġġ jipproduċu profil distintiv ta' aċidu xaħmi fil-muskoli li jiddistingwihom minn dieti tal-konċentrati. Valuri ta' madwar 1,0 % aċidu linoleniku, 0,5 % EPA u 0,1 % DHA huma deskrittivi taċ-ċanga imrobbija fuq il-ħaxix. Dawn huma l-perċentwali tal-aċidi xaħmin preżenti; dan huwa l-mod kif il-kompożizzjoni tal-aċidu xaħmi ta' spiss jiġi deskritt. Dan l-effett huwa ta' benefiċċju għall-"West Country Beef". Il-vitamina E li tinstab b'mod naturali fil-ħaxix hija inkorporata fit-tessuti tal-muskoli u tax-xaħam tal-bovini. Għoġġiela mitmugħa silaġġ tal-ħaxix kellhom mill-inqas id-doppju tal-konċentrazzjoni ta' vitamina E fil-muskoli minn dawk mitmugħa l-konċentrati (Tabella). Dan iwassal biex il-laħam iżomm il-lewn aħmar jgħajjat tiegħu għal jumejn aktar waqt il-wiri għall-bejgħ. Studji Brittaniċi kkonkludew li t-togħma tal-laħam taċ-ċanga hija aħjar f'bovini msemmna bil-ħaxix milli dawk mitmugħa ż-żrieragħ. Il-punteġġi għat-togħma taċ-ċanga kienu aħjar għall-għoġġiela li jintagħlfu l-ħaxix milli l-konċentrati. Il-punteġġi għat-togħma mhux normali kienu l-aktar għal dawk magħlufa l-konċentrati. Rapport indipendenti kkummissjonat minn Meat South West li minnu ħarġu l-konklużjonijiet ta' hawn fuq juri li l-karatteristiċi speċjali huma li jkun hemm proporzjon baxx ta' aċidi xaħmin n-6 għal n-3 u konċentrazzjoni għolja ta' vitamina E. 18:2/18:3 proporzjon inqas minn 4 Vitamina E > 3,0 mg/kg muskolu tal-lojn Il-West Country tal-Ingilterra, bħala riżultat tal-klima, it-topografija, il-ġeoloġija u l-ħdura konsegwenti tiegħu, jagħti kwalitajiet partikolari lill-bovini mrobbija fir-reġjun, u b'hekk lil-laħam minn dawk l-annimali. Proporzjon għoli taż-żona ta' raba' maħdum f'dan ir-reġjun huwa ħaxix, li huwa ideali għall-produzzjoni tal-bovini filwaqt li jista' jintuża wkoll fl-għalf supplimentari. Jeżisti każ xjentifiku qawwi u oġġettiv li ċ-ċanga ta' bovini mrobbija u pproċessata fil-West Country tal-Ingilterra għandha kwalitajiet li huma intrinsikament marbuta ma' dik iż-żona ġeografika, minħabba d-disponibbiltà akbar tal-ħaxix fid-dieta u d-dipendenza fuqu, li jwassal għal konċentrazzjonijiet ogħla ta' n-3 PUFA u vitamina E fil-laħam. It-tkabbir tal-ħaxix huwa affettwat mit-tip ta' ħamrija, it-temperatura, ix-xita u x-xemx. Fattur ieħor importanti huwa t-topografija, bit-tkabbir tal-ħaxix jonqos mal-altitudni. Il-klima aktar favorevoli fil-West Country iżżid l-għadd ta' jiem li fihom jikber il-ħaxix fil-West Country meta mqabbel ma' reġjuni oħra. Il-ħaxix jikber għal aktar minn 220 jum tas-sena fil-partijiet kollha tal-West Country, li mhuwiex il-każ ta' kwalunkwe parti oħra tal-Brittanja, b'partijiet li jaqbżu t-300 jum ta' tkabbir tal-ħaxix. Bħala riżultat, il-bovini tal-West Country għandhom aktar aċċess għall-ħaxix u l-prodotti tal-ħaxix minn dawk f'ħafna mill-partijiet l-oħrajn tal-Brittanja jew x'imkien ieħor fl-UE. Dawn il-valuri jinkisbu miċ-ċanga li ġejja minn bovini mwielda, imrobbija u msemmna fil-West Country tal-Ingilterra fejn l-annimali għandhom aċċess għal ħaxix frisk għal aktar żmien milli dawk f'reġjuni oħra minħabba l-klima umda u sħuna u fejn is-sistemi ta' produzzjoni huma bbażati fuq produzzjoni estensiva mill-ħaxix. It-tibdil klimatiku fil-futur x'aktarx li se jiffavorixxi t-tkabbir tal-ħaxix fil-West Country aktar milli fil-preżent. Il-Meat South West tikkalkula li l-kontribuzzjoni totali tas-settur tal-laħam aħmar lejn l-ekonomija tal-West Country hija ta' £3 biljun fis-sena u 28 000 impjieg. Il-kontinwazzjoni tal-produzzjoni tal-bhejjem hija essenzjali biex l-ambjent u l-patrimonju tar-reġjun jiġu protetti. Tabilħaqq huwa dak l-ambjent speċjali li huwa l-bażi tal-karatteristiċi li huma minnhom infushom żviluppati fil-"West Country Beef" bħala konsegwenza tal-annimali sors li jitrabbew fir-reġjun. Storikament ir-razez tal-bovini l-aktar komuni fir-reġjun ġew min-Nofsinhar ta' Devon u Ruby Red. Madankollu bosta razez nattivi u kontinentali huma wkoll adatti tajjeb għall-pajsaġġ tar-reġjun u għandhom prestazzjoni tajba fuq il-ħaxix tar-reġjun. Il-"West Country Beef" jista' għalhekk jiġi prodott minn kwalunkwe razza ta' bovini. Id-diversità tal-pajsaġġi tippermetti li teżisti industrija tal-bhejjem stratifikata ġewwa l-konfini tar-reġjun. Iż-żoni muntanjużi ta' Exmoor, Dartmoor u Bodmin Moor jipprovdu postijiet tat-tnissil u mergħat tas-sajf għal merħliet tradizzjonali tal-laħam taċ-ċanga, filwaqt li l-pjanura ta' mergħat tal-ħaxix u r-reġjuni kostali, fejn il-ħaxix ikompli jikber għal biċċa l-kbira tas-sena, jipprovdu ambjent għal tismin ideali. (it-tieni subparagrafu tal-Artikolu 6(1) ta' dan ir-Regolament) L-isem Ir-Renju Unit Deskrizzjoni tal-prodott Prova tal-oriġini Metodu ta' produzzjoni Oħrajn [għandhom jiġu speċifikati] Emenda fl-ispeċifikazzjoni tal-prodott tad-DOP jew l-IĠP biex tiġi kkwalifikata bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012, li ma teħtieġ l-ebda emenda fid-dokument uniku ppubblikat Emenda fl-ispeċifikazzjoni tal-prodott tad-DOP jew l-IĠP biex tiġi kkwalifikata bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012, li teħtieġ emenda fid-dokument uniku ppubblikat Emenda fl-ispeċifikazzjoni tal-prodott tad-DOP jew l-IĠP biex tiġi kkwalifikata bħala minuri skont it-tielet subparagrafu tal-Artikolu 53(2) tar-Regolament (UE) Nru 1151/2012, li għaliha dokument uniku (jew l-ekwivalenti) ma ġiex ippubblikat. Emenda għall-ispeċifikazzjoni tal-prodott ta' STG irreġistrata li għandha tikkwalifika bħala minuri skont ir-raba' subparagrafu tal-Artikolu 53(2) tar-Regolament (UE) Nru 1151/2012. Din l-emenda tneħħi r-restrizzjonijiet tal-faxex tal-piż (9-15 kg) minn dawk il-karkassi eliġibbli kklassifikati bħala grad O. Meat South West qed tfittex li tespandi l-għażla tal-klassifikazzjoni attwali billi tneħħi r-restrizzjoni tal-piż għal dawk il-karkassi li jiksbu l-klassifikazzjoni O. Meat South West tikkunsidra din l-emenda bħala waħda minuri peress li din: mhijiex relatata mal-karatteristiċi essenzjali tal-prodott; ma tibdilx ir-rabta msemmija fil-punt (f)(i) jew (ii) tal-Artikolu 7(1) tar-Regolament tal-UE Nru 1151/2012; ma tinkludix bidla fl-isem, jew f'xi parti tal-isem tal-prodott; ma taffettwax iż-żona ġeografika definita; jew ma tirrappreżentax żieda fir-restrizzjonijiet fuq il-kummerċ tal-prodott jew il-materja prima tiegħu. Meat South West qed tfittex li ssir emenda għall-għażla tal-klassifikazzjoni attwali biex titneħħa r-restrizzjoni tal-piż fuq ħrief ta' grad O li bħalissa hija ta' 9 – 15-il kg. Din ir-restrizzjoni tal-piż ġiet oriġinarjament implimentata biex tipprovdi lis-swieq storiċi tax-Xlokk ta' Spanja u l-Italja bi ħrief aktar ħfief. Madankollu, minn dak iż-żmien, dan il-kummerċ inbidel u r-restrizzjoni tal-piż qed ixxekkel l-inklużjoni tal-istokk li inkella kienet tkun eliġibbli. Dan b'mod partikolari huwa applikabbli għal ħrief organiċi, meqjusin bħala prodott ta' livell għoli, li bħalissa qed ifallu mill-eliġibilità bbażata biss fuq ir-restrizzjonijiet tal-piż. Iż-żona ġeografika mhux se tinbidel u l-karatteristiċi essenzjali tal-prodott mhux se jinbidlu peress li aħna xorta sejrin napplikaw l-element tal-għalf tal-foraġġ biex jiġi żgurat li ma jsirx impatt fuq il-kostitwenti kimiċi. Il-bidla proposta ma timminax il-kwalità tal-prodott, m'għandhiex intenzjoni li tbiddel l-isem jew li tirrestrinġi l-kummerċ. "Karkassi kklassifikati bħala konformazzjoni R jew aħjar, b'simna ta' 2 sa 3H; – Karkassi li jiżnu anqas minn 15-il kg jista' jkollhom konformazzjoni O. Id-daqs tal-karkassi jista' jvarja, dan jirrifletti l-preferenzi tas-suq u t-tip ta' nagħġa. "Karkassi kklassifikati b'konformazzjoni O jew aħjar, b'xaħam ta' 2 sa 3H; Id-daqs tal-karkassi jista' jvarja, dan jirrifletti l-preferenzi tas-suq u t-tip ta' nagħġa. Ir-Renju Unit Klassi 1.1 Laħam frisk (u ġewwieni) "West Country Lamb" huwa l-isem applikat għal karkassi, nofs karkassi jew qatgħat tal-ħaruf li ġejjin min-nagħaġ imwielda u mrobbija fir-reġjun tal-West Country tal-Ingilterra u maqtula skont l-istandards tal-organizzazzoni Meat South West (MSW) jew standards ekwivalenti. In-nagħaġ ma għandux ikollhom aktar minn 12-il xahar meta jaslu għall-qatla. Il-laħam minn annimali li huma (i) mwielda qabel l-1 ta' Ottubru fi kwalunkwe sena u (ii) maqtula bejn l-1 ta' Jannar u t-30 ta' April tas-sena ta' wara, irid ikun soġġett għal maturazzjoni. Dan jista' jinkludi minimu ta' ħamest ijiem ta' kondizzjonament fil-kesħa bejn il-qatla u l-bejgħ lill-konsumatur finali, jew wieħed mill-proċessi ta' maturazzjoni speċifikati fil-Meat & Livestock Commission (MLC) Lamb Blueprint tal-1994 (dawn jinkludu l-istimulazzjoni elettrika u d-dendil mill-għadma tal-ġenb). Il-piż tal-laħam lest għandu jkun bejn 9 kg u 26 kg ta' piż mejjet. Id-dieta speċifika, ibbażata fuq il-ħaxix, ittejjeb il-kompożizzjoni kimika tal-muskolu tal-ħaruf (ara t-Tabella hawn taħt) u ttejjeb ukoll il-kwalitajiet organolettiċi tal-laħam meta mqabbla ma' nagħaġ li jitrabba fuq il-konċentrati. Dan jirriżulta f'laħam b'togħma iktar bnina, li jwassal għal esperjenza ta' ikel eċċellenti. Il-kulur tax-xaħam jista' jkun minn abjad għal lewn il-krema, iżda d-dieta speċifika tinkoraġġixxi lewn il-krema. Il-kulur tal-laħam ivarja minn roża sa aħmar skur, bil-maturazzjoni tirriżulta f'laħam ta' lewn aħmar iktar skur. L-ispeċifikazzjoni tal-klassifikazzjoni tal-karkassa (ibbażata fuq is-sistema EUROP), biex tiżgura kwalità tal-ikel mill-aqwa, hija: Karkassi kklassifikati b'konformazzjoni O jew aħjar, b'xaħam ta' 2 sa 3H; Id-daqs tal-karkassi jista' jvarja, dan jirrifletti l-preferenzi tas-suq u t-tip ta' nagħġa. Wara l-qatla, il-"West Country Lamb" jiġi kkummerċjalizzat f'għadd ta' forom, kif ġej: Karkassi sħaħ għajr għall-ġewwieni li ma jittikilx, il-ġilda, ir-ras u s-saqajn. Il-kliewi u xaħam assoċjat jistgħu jitħallew fil-post. Naħa sħiħa: nofs il-karkassa maqsuma għat-tul. Qatgħat ewlenin: prodotti billi karkassi/nofs karkassi jinqasmu f'partijiet iżgħar, li jintgħarfu (biex jissodisfaw il-preferenzi tal-konsumaturi). Dawn il-qatgħat jistgħu jiġu ppreżentati bl-għadam jew mingħajr għadam u f'ippakkjar protettiv. Il-"West Country Lamb" jista' jinbiegħ frisk (imkessaħ) jew iffriżat. Il-ħrief jistgħu jintgħalfu s-suppliment waqt il-fatma u fl-aħħar fażi tas-simna, f'liema każ, id-dettalji tal-ingredjenti u x-xiri huma rreġistrati mill-bidwi fir-reġistru tal-għalf u vverifikati mill-ispetturi tal-aċċertament biex jiġi żgurat teħid minimu ta' forġġ ta' 70 %. L-iskema teħtieġ sistema estensiva b'perjodu xieraq ta' ragħa, tipikament xahrejn, qabel il-qatla. Il-ħrief għandhom ikunu mwielda, mrobbija u msemmna sal-qatla fir-reġjun tal-West Country. Iż-żona ġeografika tikkonsisti fis-sitt kontei ta' Cornwall, Devon, Dorset, Gloucestershire, Somerset u Wiltshire, li flimkien jiffurmaw ir-reġjun tal-West Country tal-Ingilterra. Il-West Country tal-Ingilterra huwa deskritt bħala peniżola tal-mergħat. Id-distinzjoni bejn mergħa u art li tinħadem żviluppat parzjalment bħala riżultat tat-tipi differenti ta' ħamrija. Il-West Country għandu proporzjon għoli ta' ħamrija taflija u kannella li fiha jikber il-ħaxix iżda li mhijiex ideali għall-kultivazzjoni tar-raba'. Żoni ta' raba' maħduma għandhom proporzjon ikbar ta' ħamrija taflija u ħamrija ramlija, li minnhom, l-ilma jiskula iktar faċilment. Barra minn hekk, il-West Country tal-Ingilterra għandu l-ogħla temperatura medja u l-ogħla temperaturi minimi u massimi fir-Renju Unit. Il-West Country huwa l-akbar u l-aktar reġjun agrikolu fl-Ingilterra. L-ambjent tiegħu huwa wieħed mill-ogħna fir-Renju Unit. L-irziezet f'dan ir-reġjun jipproduċu ammont stmat ta' 21 % tan-nagħaġ fl-Ingilterra u huwa dan, flimkien mas-sehem tiegħu ta' 24 % tal-produzzjoni taċ-ċanga, li għen biex jifforma u jmantni l-pajsaġġ u l-patrimonju tar-reġjun. Id-densità għolja ta' bhejjem ħeġġet l-iżvilupp ta' settur kbir tal-ipproċessar tal-laħam li joħloq opportunitajiet ta' impjiegi tant meħtieġa fir-reġjun. It-taħlita fil-West Country ta' temperaturi sħan u temperaturi moderati, xita mqassma sew matul is-sena, u ħamrija fonda li żżomm it-tira tfisser li l-ħaxix u l-għelejjel għall-foraġġ jistgħu jitkabbru u jsir ir-ragħa għalihom kważi tul is-sena kollha. Il-ħaxix jikber f'parti kbira tar-reġjun għal aktar minn 300 jum tas-sena. Dan it-tkabbir tul is-sena kollha huwa n-norma fil-West Country u jindika għaliex it-trobbija tal-bhejjem tippredomina. Barra minn hekk, aktar minn 25 % tal-mergħa fil-West Country tinsab jew f'Parks Nazzjonali jew f'Żoni ta' Ġmiel Naturali Eċċezzjonali (AONBs – Areas of Outstanding Natural Beauty) u r-reġjun għandu aktar minn 57 % ta' mergħat li fihom ħafna fjuri fir-Renju Unit. Riċerka mwettqa minn Bristol University turi li t-togħma tal-ħaruf hija iktar qawwija u tintogħġob iktar meta dan ikun ġie magħluf il-ħaxix milli l-konċentrati. Barra minn dan, minħabba l-klima moderata unika u t-tkabbir tal-ħaxix tul is-sena kollha, il-ħrief huma mrobbija tul is-sena kollha fir-reġjun. Hemm dipendenza kbira fuq il-ħaxix frisk u l-ħaxix ikkonservat fil-West Country. Dan jipproduċi effett karatteristiku fuq il-kwalità tal-laħam u l-valur nutrittiv tal-ħaruf f'termini ta' kompożizzjoni ta' aċidu xaħmi, kontenut ta' vitamina E u kwalità sensorjali. Esperimenti xjentifiċi wrew biċ-ċar dawn l-effetti. Dawn urew differenza fil-kompożizzjoni ta' aċidu xaħmi bejn ħrief imrobbija fuq dieta msejsa fuq il-qmuħ (konċentrati) u fuq dieta msejsa fuq il-ħaxix (Tabella). Dawk mitmugħa l-ħaxix kellhom profil ta' aċidu xaħmi li kien pjuttost differenti minn dawk magħlufa l-konċentrati. L-aċidu linolejku u l-prodott tiegħu (aċidu arakidoniku), it-tnejn xaħmijiet aċidużi n-6 (omega-6), kienu ogħla fil-muskoli tal-ħrief magħlufa l-konċentrati; u l-aċidu linoleniku u l-prodotti tiegħu l-aċidu ejkosapentenojku u l-aċidu dokosaessenojku, kollha aċidi xaħmin n-3 (omega-3), kienu ogћla fil-muskoli ta' ħrief magħlufa l-ħaxix. Il-proporzjon ta' aċidi xaħmin n-6 ma' aċidi xaħmin n-3 kien ferm ogħla fl-annimali magħlufa l-konċentrati. Il-proporzjon rakkomandat għad-dieta tal-bniedem huwa 4 jew inqas, li kien milħuq faċilment fil-ħrief magħlufa l-ħaxix iżda mhux fil-ħrief magħlufa l-konċentrati. Proporzjon sempliċi li jiddistingwi l-ħrief magħlufa l-ħaxix minn dawk magħlufa l-konċentrati huwa 18:2/18:3, billi dan huwa 1,9 u 5,0 fit-Tabella għall-ħrief magħlufa l-ħaxix u dawk magħlufa l-konċentrati rispettivament. Il-ħaxix, kemm jekk frisk jew inkella kkonservat, huwa sors ta' aċidu α-linoleniku, li jista' jkun ikkonvertit fl-annimal f'aċidi xaħmin poliinsaturati (PUFA - polyunsaturated fatty acids) n-3 (omega-3) ta' katina twila, li huma nutrijenti ta' valur fid-dieta tal-bniedem. Il-ħaxix fih ukoll il-vitamina E u kemm l-aċidi xaħmin n-3 kif ukoll il-vitamina E huma f'konċentrazzjonijiet ogħla f'nagħaġ magħlufa l-ħaxix. Dawn in-nutrijenti jaffettwaw ukoll it-togħma tal-laħam. Għaldaqstant, id-dieti tal-ħaxix u tal-foraġġ jipproduċu profil distintiv ta' aċidu xaħmi fil-muskoli li jiddistingwihom minn dieti fuq il-konċentrati. Valuri ta' madwar 1,5 % aċidu linoleniku, 0,7 % aċidu ejkosapentenojku u > 0,2 % aċidu dokosaessenojku huma deskrittivi tal-ħaruf imrobbi fuq il-ħaxix. Dawn huma perċentwali tal-aċidi xaħmin preżenti, li huwa l-mod kif il-kompożizzjoni tal-aċidu xaħmi ta' spiss tiġi deskritta. Dan l-effett huwa ta' benefiċċju għall-"West Country Lamb". Il-vitamina E li tinstab b'mod naturali fil-ħaxix hija inkorporata fit-tessuti tal-muskoli u tax-xaħam fin-nagħaġ. Dawk mitmugħa silaġġ tal-ħaxix kellhom mill-inqas id-doppju tal-konċentrazzjoni ta' vitamina E fil-muskoli, minn dawk mitmugħa l-konċentrati. Dan iwassal biex il-laħam iżomm il-lewn aħmar jgħajjat tiegħu għal żmien itwal waqt il-wiri fil-ħwienet. Studji Brittaniċi jikkonkludu li t-togħma tal-ħaruf hija aħjar f'nagħaġ li jintagħlfu l-ħaxix lejn tmiem is-simna minn f'dawk li jintagħlfu l-ġwież lejn l-aħħar tas-simna. Il-punteġġ għat-togħma tal-ħaruf huwa ferm ogħla bil-ħaxix meta mqabbel mal-konċentrati. Il-punteġġ għat-togħma mhux normali huwa ferm iktar baxx bl-għalf tal-ħaxix. Rapport indipendenti juri li l-karatteristiċi speċjali huma li jkun hemm proporzjon baxx ta' aċidi xaħmin n-6 għal n-3 u konċentrazzjoni għolja ta' vitamina E. 18:2/18:3 proporzjon inqas minn 4 Vitamina E > 3,0 mg/kg muskolu tal-lojn Ir-razez tan-nagħaġ Polled Dorset and Dorset Horn huma biss żewġ eżempji ta' razez reġjonali li żviluppaw biex jieħdu vantaġġ mill-fatt li l-ħaxix jikber kważi s-sena kollha fir-reġjun. Dawn ir-razez jintużaw minn ħafna bdiewa minħabba l-karatteristiċi naturali ta' tgħammir ta' spiss tagħhom, li jfisser li kapaċi jwelldu fil-ħarifa. Dan jippermetti lill-produtturi jkollhom ħrief lesti għas-suq mill-aħħar ta' Jannar 'il quddiem. Merħliet oħra li jikbru fil-pjanura jwelldu f'Jannar u Frar, filwaqt li t-twelid fl-irziezet li jinsabu fiż-żoni b'iktar għoljiet – Bodomin Moor, Dartmoor u Exmoor – ġeneralment isir f'April u f'Mejju, u b'hekk ikun hemm produzzjoni u provvista naturali ta' ħrief tul is-sena kollha. Il-West Country tal-Ingilterra, bħala riżultat tal-klima, it-topografija, il-ġeoloġija u l-ħdura konsegwenti tiegħu, jagħti kwalitajiet partikolari lill-bovini mrobbija fir-reġjun, u b'hekk lil-laħam minn dawk l-annimali. Proporzjon għoli taż-żona ta' raba' maħduma ta' dan ir-reġjun tagħha huwa ħaxix, li huwa ideali għall-produzzjoni tan-nagħaġ u li jista' jintuża wkoll fl-għalf supplimentari. Jeżisti każ xjentifiku qawwi u oġġettiv li l-ħaruf imrobbi u pproċessat fil-West Country tal-Ingilterra għandu kwalitajiet li huma intrinsikament marbuta ma' dik iż-żona ġeografika, minħabba d-disponibbiltà akbar ta' u d-dipendenza fuq il-ħaxix fid-dieta, li jwassal għal konċentrazzjonijiet ogħla ta' n-3 PUFA u vitamina E fil-laħam. It-tkabbir tal-ħaxix huwa affettwat mit-tip ta' ħamrija, it-temperatura, ix-xita u x-xemx. Fattur ieħor importanti huwa t-topografija, jiġifieri l-altitudni, bit-tkabbir tal-ħaxix jonqos hekk kif tiżdied l-altitudni. Il-klima aktar favorevoli fil-West Country iżżid l-għadd ta' jiem li fihom jikber il-ħaxix fil-West Country meta mqabbel ma' reġjuni oħrajn. Il-ħaxix jikber għal aktar minn 220 jum tas-sena fil-partijiet kollha tal-West Country, li mhuwiex il-każ ta' kwalunkwe parti oħra tal-Brittanja, b'partijiet li jaqbżu t-300 jum ta' tkabbir tal-ħaxix. (it-tieni subparagrafu tal-Artikolu 6(1) ta' dan ir-Regolament)
Extracted from C_250_2017.html